கோலாலம்பூர் உட்பட பெட்டாலிங், ஹுலு லங்காட் மாவட்டங்களில் ; அக்டோபர் 10 தொடங்கி இரு நாட்களுக்கு நீர் விநியோகத் தடை

கோலாலம்பூர், செப்டம்பர் 26 – கோலாலம்பூர் உட்பட சிலாங்கூரிலுள்ளழ் ல்ல், பெட்டாலிங் மற்றும் ஹுலு லங்காட் மாவட்டங்களில், அக்டோபர் பத்தாம் தேதி, காலை மணி ஒன்பது தொடங்கி நீர் விநியோகம் தடைபடுமென, Air Selangor நிறுவனம் தெரிவித்துள்ளது.

சுங்கை லங்காட் நீர் சுத்திகரிப்பு ஆலையில் மேற்கொள்ளப்படவிருக்கும் பராமரிப்பு பணிகள் காரணமாக, அந்த அட்டவணையிடப்பட்ட நீர் விநியோகத் தடை ஏற்படுமென, Air Selangor நிறுவனம் அறிக்கை ஒன்றின் வாயிலாக தெரிவித்தது.

அதே நாள், இரவு மணி ஏழு வாக்கில் அந்த பராமரிப்பு பணிகள் நிறைவடையுமென எதிர்ப்பார்க்கப்படுகிறது.

அதனால், சம்பந்தப்பட்ட பகுதிகளில் வசிக்கும் பயனீட்டாளர்கள், நீரை சிக்கனமாக பயன்படுத்துமாறு கேட்டுக் கொள்ளப்படுகின்றனர்.

அக்டோபர் 12-ஆம் தேதி, நண்பகல் வாக்கில், நீர் விநியோகம் முழுமையாக வழக்க நிலைக்கு திரும்பும் எனவும் எதிர்ப்பார்க்கப்படுகிறது.

அதனால், பாதிக்கப்பட்ட பகுதிகளில் இருக்கும், மருத்துவமனைகள், இரத்த சுத்திகரிப்பு கையங்கள், இறுதிச் சடங்குகள் நடைபெறும் இடங்களுக்கு கொள்கலன்கள் வாயிலாக நீர் விநியோகிக்கப்படுமெனவும் Air Selangor நிறுவனம் தெரிவித்துள்ளது.

 Tags
air selangor

from Oct 10

Hulu Langat districts to face two-day water disruption

KL and Petaling


ஜப்பானில் ஒன்பதாம் கட்ட தொற்று அலை ஏற்படும் அபாயம் ; முன்னெச்சரிக்கை நடவடிக்கைகளில் தீவிரம்

ஜப்பான், ஒன்பதாவது கட்ட கோவிட்-19 நோய் தொற்றை எதிர்கொள்ள நேரிடலாம் என நிபுணர்கள் எச்சரித்துள்ளனர். அதனால், மக்களின் குறிப்பாக முதியவர்களின் பாதுகாப்பை உறுதிச் செய்யும் சுகாதார முன்னெச்சரிக்கை நடவடிக்கைகளை மேற்கொள்ளுமாறு அவர்கள் அறிவுறுத்தியுள்ளனர்.

மக்கள் வழக்கம் போல நேரடியாக தொடர்புக் கொள்வது அதிகரித்துள்ளதால், தொற்றால் பாதிக்கப்பட்டவர்களின் எண்ணிக்கையும் அதிகரித்து வருவதாக கூறப்படுகிறது.

அதனால், தொற்றால் பாதிக்கப்படும் சாத்தியம் அதிகமுள்ளவர்கள், உடனடியாக கோவிட்-19 தடுப்பூசியை போட்டுக் கொள்ளுமாறு அறிவுறுத்தப்படுகின்றனர்.

எட்டாம் கட்ட தொற்று அலையுடன் ஒப்பிடுகையில், இம்முறை மேலும் அதிகமானோர் பாதிக்கப்படுவார்களா? என்பது தெரியவில்லை. எனினும், இம்முறை உயிரிழப்பவர்களின் எண்ணிக்கையை குறைப்பதிலும், சமூக நடவடிக்கைகளின் தொடர்ச்சியை உறுதிச் செய்வதிலும் கூடுதல் கவனம் செலுத்தப்படுமென, ஜப்பான் சமூக சுகாதார அமைப்பு கூறியுள்ளது.

ஜப்பானில் ஏற்பட்ட எட்டாம் கட்ட தொற்றின் போது, நாள் ஒன்றுக்கு இரண்டு லட்சத்து 46 ஆயிரத்துக்கும் அதிகமான சம்பவங்கள் வரையில் பதிவுச் செய்யப்பட்டது குறிப்பிடத்தக்கது.

 Tags
gelombang kesembilan Covid-19

Jepun

mungkin hadapi


அனைத்துலக  கற்றல் கற்பித்தல் புத்தாக்கப் போட்டி பாகான் செராய்  சூன் லீ தோட்டத்  தமிழ்ப்பள்ளி மாணவர்கள்  தங்கப் பதக்கம்  வென்றனர்

பாகான் செராய், ஜூன் 24 – மாரா தொழில்நுட்ப பல்கலைக் கழகத்தின் ஏற்பாட்டில் நடைபெற்ற அனைத்துலக கற்றல் கற்பித்தல் கண்டுப்பிடிப்பு புத்தாக்கப் போட்டியின் ஆரம்ப பள்ளி பிரிவில் தேசிய நில நிதி கூட்டுறவு சங்கத்திற்கு சொந்தமான இங்கு சூன் லீ தோட்டத்திலுள்ள தேசிய வகை சூன் லீ தோட்டத் தமிழ்ப் பள்ளி மாணவர்கள் தங்கப் பதக்கம் வென்றனர்.

அண்மையில் ஆம் தேதி இயங்கலை வாயிலாக நடைபெற்ற இப்போட்டியின் முடிவுகள் நேற்று அறிவிக்கப்பட்டன. இதில் ஆரம்ப பள்ளிக்கான பிரிவில் தங்கம் வென்ற பத்து பள்ளிகளில் இங்குள்ள சூன் லீ தோட்டப் பள்ளியும் ஒன்றாகும். தங்கம் வென்றது மட்டுமின்றி இப்பள்ளி சிறந்த அடைவு நிலைக்கான சிறப்பு விருதையும் வாகை சூடியது.

கணிதம் தொடர்பான புத்தகம் தயாரிக்கும் இப்புத்தாக்கப் போட்டியில் இப்பள்ளியைச் சேர்ந்த பிரஷாந்தி மோகனதாஸ், யுவன்ஶ்ரீ இராமன், முல்லைமதி சோமசுந்தரம் மற்றும் யாமினி ஆனந்தன் தங்கப் பதக்கம் வென்றனர். இந்த அனைத்துலக புத்தாக்கப் போட்டியில் தங்கப் பதக்கத்தையும் சிறப்பு விருதையும் வெற்றிக் கொண்டு பள்ளிக்கும் பெற்றோருக்கும் பெருமை சேர்த்த மாணவர்களையும் அவர்களை பயிற்றுவித்து இப்போட்டிக்கு தயார் செய்த கார்த்திகேசன் மாணிக்கவாசகம் ஆசிரியருக்கும் பாராட்டும் வாழ்த்தும் தெரிவித்துக் கொள்வதாக பள்ளியின் தலைமையாசிரியர் சோமசுந்தரம் பெருமாள் கூறினார். மாணவர்களிடையே புதைந்துக் கிடக்கும் ஆற்றலையும் திறனையும் வெளிகொணருவதற்கு இம்மாதிரி போட்டிகள் சிறந்த களமாக விளங்குவதால் இவற்றில் பங்கேற்க அவர்களுக்கு பெற்றோர்கள் ஆக்கமும் ஊக்கமும் அளிக்க முன்வர வேண்டும் என்று அவர் மேலும் கூறினார்.

 Tags
achivement

competition

proud

students

tamil school


பஸ் நிலையத்தில்  கைவிடப்பட்ட  பயணப்  பெட்டியில்   பெண்ணின்  அழுகிய சடலம்

ஜோகூர் பாரு, ஏப் 14 – கூலாய் தெனாக நேசனல் பெர்ஹாட்டிற்கு முன்புறம் உள்ள பஸ் நிலையத்தில் இருந்த பயணப் பெட்டிக்குள் ஒரு பெண்ணின் அழுகிய சடலம் கண்டுப் பிடிக்கப்பட்டது. அந்த பெட்டியை கண்ட ஆடவர் ஒருவர் பிற்பகல் மணி 1.50 அளவில் போலீசிற்கு தகவல் கொடுத்தாக கூலாய் போலீஸ் தலைவர் Tok Beng Yeow வெளியிட்ட அறிக்கையில் தெரிவித்தார். அந்த பெண்ணின் உடல் சவப் பரிசோதனைக்காக சுல்தானா அமினா மருத்துவமனைக்கு அனுப்பிவைக்கப்பட்டதாக அவர் கூறினார். 25 வயது மதிக்கத்தக்க பெண்ணின் தலையில் கடுமையான காயம் இருந்ததோடு இரண்டு வாரங்களுக்கு முன் அவர் இறந்திருக்கலாம் என சவ பரிசோதனையின் தொடக்கக் கட்ட அறிக்கையின் மூலம் தெரியவருவதாக Tok Beng Yeow தெரிவித்தார்.

 Tags
body

decomposed

found

of woman

stuffed in

suitcase


2 ஆடவர்கள்  நபி முகம்மதுவை அவமதிக்கும் காணொளி  வைரல் ; போலீஸ் விசாரணை

காஜாங், மார்ச் 21 – இரு ஆடவர்கள் நபி முகம்மதுவை அவமதித்திருக்கும் காணொளி தொடர்பில் போலீஸ் புகார் பெறப்பட்டிருப்பதாக உள்துறை அமைச்சர் Saifuddin Nasution Ismail தெரிவித்தார்.

இந்த விவகாரத்தை உள்துறை அமைச்சு கடுமையாக கருதுவதாகக் கூறிய அமைச்சர், தற்போது அதன் தொடர்பில் போலீஸ் விசாரணையை மேற்கொண்டிருப்பதாகக் குறிப்பிட்டார்.

அண்மையில் , இரு ஆடவர்கள் நபி முகம்மதுவை அவமதிக்கும் 52 வினாடிகள் கொண்ட காணொளி சமூக வலைத்தளத்தில் பெரிதும் பகிரப்பட்டிருந்தது.

 Tags
of 2 men insulting

Police investigate

the prophet

the viral video


காணாமல்போன  மலையேறி  முகமட் ஹவாரியை தேடுவதற்கு  உயர் ஆற்றலைக்  கொண்ட  டிரோன்   பயன்படுத்தப்படும்

புத்ரா ஜெயா, மே 29 – எவரெஸ்ட் மலையேறிவிட்டு திரும்பியபோது காணாமல்போன மலேசிய மலையேறி Muhammad Hawari Hashim மை தேடுவதற்கு உயர் ரக ஆற்றலைக் கொண்ட Dron பயன்படுத்தப்படும். கருணை அடிப்படையில் எவரெஸ்ட் மலைப்பகுதியில் மாற்றுத் திறனாளியான ஹவாரி ஹசிமை தேடும் நடவடிக்கைக்கு நேப்பாள அரசாங்கம் அனுமதி வழங்கியுள்ளது. இன்று முதல் எவரெஸ்ட் மலையேறும் நடவடிக்கைகளை நேப்பாள அரசாங்கம் மூடிவிட்டதாக மலேசிய மலையேறும் கிளப்பின் தலைவர் Azim Afif Ishak தெரிவித்தார். எனினும் நேப்பாளத்திலுள்ள மலேசிய தூதரகத்தின் உதவியோடு மேலும் ஐந்து நாட்களுக்கு எவரெஸ்ட் மலைப்பகுதியில் ஹவாரி ஹசிமை தேடுவதற்கு நாங்கள் அனுமதி கேட்டுள்ளோம் என அவர் கூறினார். ஹவாரியை தேடும் நடவடிக்கைக்கு இரண்டு நவீனமயமான டிரோன் பயன்படுத்தப்படுவதாக அவர் கூறினார். கடந்த சனிக்கிழமை சரக்கு விமானத்தின் மூலம் ஒரு டிரோன் அனுப்பப்பட்டுள்ளது. எனினும் இதற்கு நேப்பாள சுங்கத்துறையின் அனுமதி இன்னும் கிடைக்கவில்லையென Azim தெரிவித்தார்.

 Tags
drones

mission continues

The Sar Hawari

using high-powered


நீடித்த   வறட்சியினால் புகை மூட்டம்  மீண்டும்  ஏற்படலாம்

நீண்ட வறட்சியினால் தற்போது தீபகற்ப மலேசியாவில் வெப்பமான சீதோஷ்ண நிலை இருந்து வருவதால் புகை மூட்டத்தை எதிர்நோக்கும் சாத்தியத்திற்கு தேசிய வளங்கள், சுற்றுச் சூழல் மற்றும் பருவ நிலை மாற்ற அமைச்சு தயாராகிவருவதாக அதன் அமைச்சர் Nik Nazmi Nik Ahmad தெரிவித்துள்ளார்.

இந்நிலையில், புகைமூட்ட பிரச்சனையை களைய அதிகமான பாதிப்பை ஏற்படுத்தக்கூடிய பகுதிகள் மற்றும் குப்பைகள் எரிக்கப்படும் இடங்கள் கண்காணிக்கப்படும் என அவர் கூறியிருக்கின்றார்.

எனவே புகை மூட்டப் பிரச்சனை மீண்டும் ஏற்படும் என்பதால் விரைவில் அமைச்சு கூட்டம் ஒன்றை நடத்தும் என அவர் தெரிவித்துள்ளார்.

 Tags
following dry Spell

Haze May return

says nik nazmi


டெல்லியை புரட்டிய வெள்ளம் – யமுனை ஆற்றின் நீர்மட்டம் குறைவதால் மக்கள் நிம்மதி

இந்தியா ஜூலை 16 – இந்தியாவின் தலைநகர் டெல்லியில் பெய்த கனமழை காரணமாக யமுனை ஆற்றில் திடீர் வெள்ளப்பெருக்கு ஏற்பட்ட நிலையில், தற்போது அபாய அளவை தாண்டி படிப்படியாக குறைந்து வருகிறது.

“இருப்பினும் நகரில் லேசான மழை தொடரும். பருவமழை எவ்வாறு செயல்படுகிறது என்பதை பொறுத்து கணிப்புகள் மாறக்கூடும் ” என்று

இந்திய வானிலை ஆய்வு மையம் தெரிவித்துள்ளது.

இதற்கிடையில், டெல்லிக்கான காற்றின் தர எச்சரிக்கை அமைப்பு, ஜூலை 18 வரை காற்றின் தரம் “திருப்திகரமான” பிரிவில் இருக்கும் என்று கூறியுள்ளது.

இந்தியாவின் வட மாநிலங்களில் கடந்த சில நாட்களாக கனமழைl கொட்டித்தீர்த்து வருகிறது. தலைநகர் டெல்லியில் மட்டும் 40 ஆண்டுகளில் இல்லாத அளவிற்கு கனமழை பெய்தது. அதேபோல உத்தரகாண்ட், இமாச்சலப் பிரதேசம் ஆகிய மாநிலங்களுக்கு ‘ஆரஞ்ச்’ எச்சரிக்கை விடுக்கப்பட்டுள்ளது.

 Tags
but rain forecast a dampener

to dip

Yamuna level continues


சீனப் பெருநாளை முன்னிட்டு  கூடுதலாக 291 விமான பயணங்கள்

செப்பாங், ஜன 6 – சீனப் பெருநாளை முன்னிட்டு, உள்நாட்டுக்கான கூடுதல் 291 விமான பயணங்களுக்கு அனுமதி அளிக்கப்பட்டுள்ளது.

பெருநாள் காலத்தில் விமான பயண டிக்கெட்டுக்கான விலை அதிகரிப்பை தடுக்கும் முயற்சியாக, கூடுதல் பயணச் சேவைகள் ஏற்படுத்தப்பட்டிருப்பதாக, போக்குவரத்து அமைச்சர் அந்தோணி லோக் தெரிவித்தார்.

ஜனவரி 18 -ஆம் தேதியிலிருந்து ஜனவரி 31-ஆம் தேதி வரையில் மேற்கொள்ளப்படும் அந்த கூடுதல் விமான பயணங்களுக்கான போக்குவரத்து சேவையை, AirAsia, Batik Air, Malaysian Airlines, MyAirline , SKS Airways முதலிய நிறுவனங்கள் ஏற்படுத்தி தருமென அமைச்சர் கூறினார்.

 Tags
291

additional

approved

Chinese New year

flights


85 வயது மூதாட்டி கொடூரமாக கற்பழிப்பு

இந்தியாவில், 85 வயது மூதாட்டி ஒருவர், கல்லால் தலையில் தாக்கி கொலை செய்யப்பட்டு பின்னர் கற்பழிக்கப்பட்ட சம்பவம் பெரும் அதிர்ச்சியை ஏற்படுத்தியுள்ளது.

வீட்டிற்கு அருகிலுள்ள தனது விளை நிலத்திற்கு நடந்து சென்று விட்டு வீடு திரும்பிக் கொண்டிருந்த அம்மூதாட்டியை, மோட்டார் சைக்கிளில் ஏற்றி சென்ற 32 வயது ஆடவன் ஒருவன், ஒதுக்குபுறமான இடத்தில் அவரை கற்பழிக்க முயன்றுள்ளான்.

எனினுன், அம்மூதாட்டி மறுத்ததை அடுத்து, கல்லால் அவரது தலையில் தாக்கி கொலை செய்த பின்னர், அந்த காமூகன் அவரை கற்பழித்தது, போலீஸ் விசாரணையில் தெரிய வந்துள்ளது.

இம்மாதம் முதலாம் தேதி விளை நிலத்திற்கு சென்ற மூதாட்டி வீடு திரும்பாததை அடுத்து, இரண்டாம் தேதி அவரது குடும்பத்தார் போலீஸ் புகார் செய்தனர்.

அதனை தொடர்ந்து, விசாரணையை தொடங்கிய போலீசார், மூதாட்டின் விளை நிலைத்திற்கு அருகிலுள்ள ஆள் அரவம் இல்லாத இடத்திலிருந்து நிர்வாணமாக கிடந்த அரவது சடலத்தை கண்டெடுத்தனர்.

பின்னர் சந்தேகத்தின் பேரில் கைது செய்யப்பட்ட சம்பந்தப்பட்ட ஆடவன், உண்மையை ஒப்புக் கொண்டதை அடுத்து, அவனுக்கு எதிராக கொலை மற்றும் கற்பழிப்பு குற்றச்சாட்டுகள் சுமத்தப்பட்டுள்ளன.

 Tags
85-year-old

raped

woman brutally


டாக்டர் மகாதீர்  அரசாங்கத்திற்கு  ஜப்பான் அரசாங்கம் வழங்கிய  ரி.ம 207 பில்லியன் விவகாரத்தை  கவனிக்கும்படி  தலைமை கணக்காய்வாளருக்கு ராயர் கோரிக்கை

கோலாலம்பூர், ஜூன் 7 – சயாம் மரண ரயில்வே தண்டவாளம் நிர்மாணிப்பின்போது மாண்ட தொழிலாளர்களுக்கு இழப்பீடு தொகையாக 2004 ஆம் ஆண்டு ஜப்பானிய அரசாங்கம் அப்போதைய மகாதீர் அரசாங்கத்திற்கு வழங்கிய 207 பில்லியன் ரிங்கிட் தொடர்பாக தேசிய கணக்காய்வாளர் துறை கவனிக்க வேண்டும் என ஜெலுத்தோங் தொகுதிக்கான பக்காத்தான் ஹராப்பான் நாடாளுமன்ற உறுப்பினர் R.S.N Rayer கோரிக்கை விடுத்துள்ளார். மரண ரயில்வே நிர்மாணிப்பின்போது நிகழ்ந்த கொடூரங்களுக்கு ஜப்பானிய அரசாங்கத்தின் இழப்பீடாக அந்த தொகை வழங்கப்பட்டதாக ராயார் நாடாளுமன்றத்தில் விளக்கம் அளித்தார். துன் மகாதீர் பிரதமராக இருந்தபோது மலேசிய அரசாங்கத்திற்கு ஜப்பான் வழங்கிய 207 பில்லியன் ரிங்கிட் தொடர்பில் கணக்காய்வு பரிசோதனையை செய்ய முடியுமா என அரசாங்க தலைமை கணக்காய்வாளரான Auditor General துறையிடம் கேட்டுக்கொள்வதாக ராயார் தெரிவித்தார். 207 பில்லியன் ரிங்கிட் என்பது பெரிய அளவிலான தொகையாகும். இந்த தொகை என்னவானது என நேற்று நாடாளுமன்றத்தில் ராயர் வினவினார்.

மரண ரயில்வேயில் பாதிக்கப்பட்டவர்களுக்காக மலேசிய அரசாங்கத்திற்கு வழங்கப்பட்ட 207 பில்லியின் ரிங்கிட்டை உறுதிப்படுத்த முடியவில்லையென கோலாலம்பூரிலுள்ள ஜப்பானிய தூதரகம் வெளியிட்ட அறிக்கையில் தெரிவித்திருந்தது. அதே ஆண்டு மலேசிய அரசாங்கத்திற்கு இழப்பீடு தொகை வழங்கப்பட்டதை ஜப்பானிய தூதரகம் உறுதிப்படுத்தியதை Harakah தினசரி பிரசுரித்த அறிக்கைக்கு பதில் அளித்தபோது ஜப்பானிய தூதரகம் அப்போது பதில் தெரிவித்திருந்தது.

 Tags
Audit report

Dr Mahathir govt

Rayer

RM 207 bil

that Japan Paid


‘விளையாட்டுத் தனமாக’ போலீஸ் புகார் செய்ய வேண்டாம் ; இந்திய பெண்ணுக்கு மாஜிஸ்திரேட் அறிவுறுத்தல்

ஈப்போ, ஆகஸ்ட்டு 22 – தனது கணவர் திருந்தி விட்டதை உறுதிச் செய்ய அல்லது அதே குற்றத்தை மீண்டும் செய்யாமல் இருப்பதை உறுதிச் செய்வதற்காக, வேண்டுமென்றே போலீஸ் புகார் செய்து “விளையாட வேண்டாம்” வேண்டாம் என, இந்திய பெண் ஒருவருக்கு மாஜிஸ்திரேட் இன்று அறிவுறுத்தினார்.

38 வயது ஜி. கணேசனுக்கு எதிரான குற்றவியல் அச்சுறுத்தல் தொடர்பான வழக்கில், அவரது மனைவியான 36 வயது எஸ்.பிரேம்லதா என்பவரின் மேல்முறையீட்டு மனுவை விசாரித்த மாஜிஸ்திரேட் ஜெசிகா டெய்மிஸ் அந்த அறிவுரையை வழங்கினார்.

போலீஸ் புகார் விளையாடுவதற்கு அல்ல. கணவரை படிய வைப்பதற்காக அல்லது அவர் திருந்தி விட்டாரா என்பதை பரிசோதிப்பதற்காக போலீஸ் புகார் செய்ய முடியாது என ஜெசிகா குறிப்பிட்டார்.

முன்னதாக, இரு பிள்ளைகளுக்கு தந்தையான கணேசன், தமக்கு எதிராக சுமத்தப்பட்ட மிரட்டல் குற்றச்சாட்டை மறுத்து விசாரணை கோரினார்.

இம்மாதம் ஏழாம் தேதி, செமோர், மாலை மணி 7.30 வாக்கில், தாமான் இடாமான் செமோரிலுள்ள, வீடொன்றில், பிரேம்லதாவுக்கு அச்சத்தை ஏற்படுத்த வேண்டுமெனும் நோக்கத்தில் அவரை மிரட்டியதாக, கணேசன் குற்றச்சாட்டை எதிர்நோக்கியுள்ளார்.

மூவாயிரம் ரிங்கிட் உத்தரவாதத் தொகையிலும், தனிநபர் உத்தரவாதத்தின் பேரிலும், கணேசனை விடுவிக்க நீதிமன்றம் இன்று அனுமதி வழங்கிய வேளை ; இவ்வழக்கு விசாரணை செப்டம்பர் 19-ஆம் தேதி செவிமடுக்கப்படும்.

 Tags
jangan main-main buat laporan poli

mahkamah

majistret nasihat

Ugutan jenayah


அமெரிக்க   தேசிய Spelling Bee   எழுத்துக் கூட்டல்  போட்டியில்    தேவ் ஷா   50,000 டாலர்  பரிசை பெற்றார்

வாஷிங்டன், ஜூன் 6 – அமெரிக்க தேசிய Spelling Bee எனப்படும் எழுத்துக்கூட்டல் போட்டியில் 14 வயதுடைய Dev Shah வெற்றி பெற்றார். 9 முதல் 14 வயதுடையோருக்கான இப்போட்டியில் கலந்துகொண்ட 230 போட்டியாளர்கைளை Dev Shah தோற்டித்து 50,000 டாலர் பரிசுத் தொகையை வென்றார். Maryland National Harbor ரில் நடைபெற்ற இந்த போட்டியில் Psammophile என்ற வார்த்தையை எழுத்துக்கூட்டும்படி Dev Shah வுக்கு பணிக்கப்பட்டது. நீர் மணல் பகுதியில் உருவாகும் ஒரு வகை தாவரத்தை குறிக்கும் Psammophile ( சாம்மோபைல் ) வார்த்தையை இறுதி 15ஆவது சுற்றில் சரியாக எழுத்துக் கூட்டியதோடு அந்த வார்த்தையையும் சரியான உச்சரித்து Dev Shah வெற்றி பெற்றார்.

அவர் 14ஆவது சுற்றில் bathypitot -meter என்ற வார்த்தையை சரியாக எழுத்துக்கூட்டிய போதிலும் போட்டியின் விதிமுறைப்படி மேலும் ஒரு வார்த்தையை எழுத்துக்கூட்ட வேண்டும் என்பதால் 15ஆவது சுற்றில் வழங்கப்பட்ட வார்த்தையை சரியாக எழுத்துக்கூட்டி வெற்றி பெற்தோடு தமது பெற்றோர் மற்றும் உறவினர்களுடன் மேடையில் வந்து பரிசு தொகையை பெற்றுக் கொண்டார். 14ஆவது சுற்றில் ஸ்காட்லாந்து வார்த்தையான Daviely சரியாக எழுத்துக்கூட்ட தவறியதால் Virginia , Arlington னைச் சேர்ந்த 14 வயதுடைய Charlotte Walsh இரண்டாவது பரிசைப் பெற்றார்.

 Tags
Dev Shah wins

speelling Bee

us national

with Psammaphile


மதுபானங்கள் சிகரெட்டுகள் இறக்குமதி  செய்யப்பட்ட அரிசி உட்பட ரி.ம 10.3 மில்லியன் பொருட்கள்  பறிமுதல்

மலாக்கா, அக் 18 – இவ்வாண்டு ஏப்ரல் 1 ஆம் தேதி முதல் அக்டோபர் 1ஆம் தேதி வரை சுங்கத்துறை மேற்கொண்ட நடவடிக்கையில் மதுபானங்கள், சிகரெட்டுகள், இறக்குமதி செய்யப்பட்ட அரிசி உட்பட 10.3 மில்லியன் ரிங்கிட் மதிப்புடைய பொருட்கள் பறிமுதல் செய்யப்பட்டது. தீபகற்ப மலேசியாவில் போர்ட் கிள்ளான் துறைமுகம் உட்பட பல இடங்களில் தமது குழுவினர் மேற்கொண்ட சோதனை நடவடிக்கையில் அந்த பொருட்கள் பறிமுதல் செய்யப்பட்டதாக சுங்கத் துறையின் தலைமை இயக்குனர் டத்தோ சஸாலி முகமட் மலாக்காவில் நடைபெற்ற செய்தியாளர் கூட்டத்தில் தெரிவித்தார்.

சிகரெட்டுகள், 34,420 லிட்டர் பீர், 11,940 கிலோவைச் கொண்ட இறக்குமதி அரிசி அகியவை நாட்டிற்குள் கடத்தும் முயற்சியைம் தமகு குழுவினர் முறியடித்திருப்பதாக அவர் கூறினார். அண்டை நாட்டிலிருந்து தீபகற்ப மலேசியாவின் கிழக்குக்கரை கடல் மார்க்கம் வழியாக சிகரெட்டுகள் மற்றும் மதுபானங்கள் பெரிய அளவில் கடத்தும் முயற்சிகளும் முறியடிக்கப்பட்டதாக சஸாலி முகமட் தெரிவித்தார்.

 Tags
alcohol

April 1 and October 1

cigarettes

Customs Dept

imported rice

seized between

this year

worth over RM10.3m


93 தொழிற்சாலைகள் மூடப்பட்டதால்   17,000 த்திற்கும் மேற்பட்டோர்  வேலை இழந்தனர்

கோலாலம்பூர், மார்ச் 13 – 2018 ஆம் ஆண்டு தொடங்கி 2022 ஆம் ஆண்டுவரை நாட்டில் 93 தொழிற்சாலைகள் மூடப்பட்டதில் 17,000த்திற்கும் மேற்பட்டோர் வேலை இழந்தனர் என நாடாளுமன்றத்தில் அனைத்துலக வாணிக தொழில்துறை துணையமைச்சர்

Liew Chin tong தெரிவித்தார். 93 தொழிற்சாலைகளின் நடவடிக்கை மூடப்பட்டதைத் தொடர்ந்து அந்த புள்ளி விவரங்கள் பெறப்பட்டதாக அவர் கூறினார். அதே வேளையில் இந்த காலக்கட்டத்தில் 503.3 பில்லியன் ரிங்கிட் மதிப்புள்ள முதலீடுகளைக் கொண்ட 3,893 தயாரிப்பு தொழில்துறை திட்டங்களுக்கு அனுமதி வழங்கப்பட்டுள்ளன. இந்த திட்டங்களின் மூலம் 331,509 வேலை வாய்ப்பபுக்கள் உருவானதாக Liew Chin Tong தெரிவித்தார்.

 Tags
93 factories

from 2018 to 2022

to close operations


பணவீக்கம் தொடர்ந்து குறையும் பேங்க் நெகாரா கவர்னர் தகவல்

கோலாலம்பூர், டிச 3 – ஆகஸ்ட் மாதத்தில் பணவீக்க விகிதம் 2.5 விழுக்காடு எட்டியதைத் தொடர்ந்து அது தொடர்ந்து குறையும் என்று பேங்க் நெகாரா மலேசியா கவர்னர் அப்துல் ரஷீட் கபுர் தெரிவித்திருக்கிறார். விலை உயர்வு வேகமாகே குறைந்து வருவதால் பணவீக்கம் தொடர்ந்து குறையக்கூடும் என எதிர்பார்க்கப்படுவதாக அவர் கூறினார். எரிபொருள் மான்யங்கள் தொடர்பான உள்நாட்டுக் கொள்கையில் ஏற்படும் மாற்றங்களால் எழும் பண வீக்க விகிதத்தினால் ஏற்படக்கூடிய விளைவுகளை நாங்கள் தொடர்ந்து கண்காணிப்போம் என்று அப்துல் ரஷீட் தெரிவித்தார். நிதிக் குற்றம் மற்றும் பயங்கரவாத நிதியளிப்பு மீதான 2023 ஆண்டின் அனைத்துலக மாநாட்டில் இன்று உரையாற்றியபோது அப்துல் ரஷீட் இத்தகவலை வெளியிட்டார்.

2022 ஆம் ஆண்டின் இரண்டாம் பாதியில் பணவீக்க விகிதம் உச்சத்தை எட்டியதால், மற்ற நாடுகளின் பொருளாதாரங்கள் கொண்டிருக்கும் கடுமையான பணவீக்க சவால்களை எதிர்கொள்ள வேண்டியதில்லை என்பதால் மலேசியா அதிர்ஷ்டசாலி என்று அவர் கூறினார். உலகளாவிய நிலையில் மூலப்பொருட்களின் விலைகள் குறைந்ததோடு , விநியோகம் மற்றும் தேவைகள் காரணமாக இந்த சூழ்நிலை உருவாகுவதாக அப்துல் ரஷீட் சுட்டிக்காட்டினார். உலகளாவிய நிலையில் பொருளாதார சவால்கள் இருந்தபோதிலும், மலேசியப் பொருளாதாரம் மீட்சியை நோக்கி சென்றுகொண்டிருப்பதாக அவர் கூறினார்.

 Tags
Inflation predicted to be on downward trend

says BNM governor


கனடா  சீக்கிய  தலைவரின்  மரணத்தில்   இந்தியாவுக்கு  தொடர்பு  இருக்கலாம்  கனடா  பிரதமர்  கூறுகிறார்

ஒட்டாவா, செப் 19 – கனடா சீக்கியத் தலைவர் Hardeep Singh Nijjar சுட்டுக்கொல்லப்பட்ட சம்பவத்தின் பின்னணியில் இந்திய அரசாங்கம் இருக்கலாம் என Canada பிரதமர் Justin Trudeau தெரிவித்துள்ளார். ஜூன் 18 ஆம் தேதி பிரிட்டிஷ் கொலம்பியாவில் ஒரு சீக்கிய கோவிலுக்கு வெளியே Hardeep Singh சுட்டுக் கொல்லப்பட்டார். அவரது மரணத்திற்கும் இந்திய அரசாங்கத்திற்குமிடையே நம்பகமான தொடர்பை கனடா உளவுத்துறை கண்டறிந்துள்ளதாக Trudeau கூறினார். அண்மையில் புதுடில்லியில் நடைபெற்ற ஜி 20 மாநாட்டில் இந்தியப் பிரதமர் நரேந்திர மோடியிடம் இந்தப் பிரச்னையை தாம் எழுப்பியதாவும் Trudeau தெரிவித்தார்.

கனடா மண்ணில் கனடா பிரஜை கொல்லப்பட்டதில் வெளிநாட்டு அரசாங்கத்தின் எந்தவொரு தலையீடும் எங்களது இறையாண்மைக்கு எதிரானது என்பதால் இதனை ஏற்றுக்கொள்ள முடியாது என அவர் கனடா நாடாளுமன்றத்தில் தெரிவித்தார். இதனிடையே Hardeep Singh கொலைக்கும் தங்களுக்கும் தொடர்பு இல்லை என்று இந்தியா முன் மறுத்துள்ளது. கனடா பிரதமரின் கருத்துக்களைத் தொடர்ந்து, இந்திய தூதரக அதிகாரி பவன் குமார் ராயை கனடா திங்களன்று வெளியேற்றியதாக அந்நாட்டின் வெளியுறவு அமைச்சர் Melanie Joly செய்தியாளர்களிடம் கூறினார்.


கைப்பேசி முக்கியம் பிகிலு; ஆற்றில் விழுந்த மாணவர்களின் வைரல் காணொலி

இந்தோனேசியா, ஜகார்த்தாவில், ஆற்றில் தவறி விழுந்த இரு பெண் மாணவர்கள், முதலில் தங்கள் கைப்பேசியை ‘காப்பாற்ற’ முயலும் காணொளி ட்விட்டரில் வைரலாகியுள்ளது.

ராக்கிட்டில் பயணிக்கும் அவ்விரு மாணவர்களில் ஒருவர் நிலைதடுமாறியதால், இருவரும் தவறி ஆற்றில் விழுந்தனர்.

அதில் ஒருவர் முழுமையாக நனைந்து விட்ட போதிலும், கைப்பேசியை உயர தூக்கி பிடித்து அதனை நீர் படாமல் காக்கும் காணொளி இணையத்தளவாசிகளின் கவனத்தை ஈர்த்துள்ளது.

உடல் நனைந்தால் துடைத்துக் கொள்ளலாம், கைப்பேசி நனைந்தால் பணத்தை செலவிட வேண்டுமென, அதில் ஒருவர் கேளியாக கருத்தை பதிவிட்டுள்ளார்.

 Tags
fall

into

phone first

river

save

students


விமான  டிக்கெட்டுகளின்  விலைகள்  குறைக்கப்பட வேண்டும்  Tony Fernandes   வலியுறுத்து

டோஹா, மே 24 – சந்தையில் விமான டிக்கெட்டுகளின் விலைகள் உயர்ந்துள்ளன. எனினும் ஏர் ஆசியா போன்ற குறைந்த விலை கட்டணத்தை கொண்ட விமான நிறுவனங்களை நடத்துவோர் டிக்கெட் விலை தொடர்ந்து உயர்வதை விரும்பவில்லையென ஏர் ஆசியாவின் தோற்றுவிப்பாளரான டான்ஸ்ரீ Tony Fernandes தெரிவித்திருக்கிறார். டோஹாவில் நடைபெற்றுவரும் கட்டார் பொருளாதார ஆய்வரங்கிற்கு இடையே வழங்கிய நேர்க்காணலின்போது அவர் இதனை தெரிவித்தார். விமான டிக்கெட்டுகள் தொடர்ந்து அதிகரிப்பதை நாங்கள் விரும்பவில்லை. விலைகள் குறைய வேண்டும். அதிகமானோர் விமானங்களில் பயணம் செய்வதற்கு டிக்கெட் விலை குறைவாக இருந்தால் அது பெரும் ஊக்குவிப்பாக இருக்கும் என Tony Fernandes தெரிவித்தார். தென் கிழக்காசியா மட்டுமின்றி மத்திய கிழக்கிலும் விமான தொழில்துறை மிகவும் வேகமாக வளர்ச்சி கண்டு வருவதாக அவர் கூறினார்.

 Tags
airfares

Fernandes

have

high

peaked

says

Sky


தேர்வில் ஏமாற்றிய 87 பேர் கைது ; AI தொழில்நுட்பத்தால் வசமாக பிடிபட்டனர்

புதுடெல்லி, ஜூலை 5 – இந்திய பொதுச் சேவை துறை தேர்வின் போது, ஏமாற்று வேலையில் ஈடுபட்டதாக நம்பப்படும் 87 பேர் கைதுச் செய்யப்பட்டனர்.

அந்நாட்டு போலீசார் பயன்படுத்திய AI – செயற்கை நுண்ணறிவு தொழில்நுட்பம், தேர்வின் போது மோசடியில் ஈடுபட்டவர்களை அடையாளம் காண உதவியதாக கூறப்படுகிறது.

உத்தர பிரதேசம் மாநிலத்திலுள்ள, லக்னோ மாவட்டத்தில் மிக அதிகமாக 11 பேர் கைதுச் செய்யப்பட்ட வேளை ; கான்பூர், வாரணாசி, ஆக்ரா, ஜான்சி என அம்மாநிலத்திலுள்ள அனைத்து மாவட்டங்களிலும் கைது நடவடிக்கை மேற்கொள்ளப்பட்டதை, மாநில போலீஸ் தலைவர் உறுதிப்படுத்தினார்.

உண்மையான விண்ணப்பதாரருக்கு பதிலாக, மாறுவேடமிட்டு தேர்வை எழுதியவர்களும் அதில் அடங்குவர்.

செயற்கை நுண்ணறிவு தொழில்நுட்ப உதவியுடன் பயன்படுத்தப்பட்ட முக அடையாள மென்பொருள் வாயிலாக, வேலைக்கு உண்மையாக விண்ணப்பம் செய்தவர்களை எளிதாக அடையாளம் காண முடிந்ததாக கூறப்படுகிறது.

போலியாக தேர்வெழுதியது, ஏமாற்று வேலையில் ஈடுபட்டது, குறுக்கு வழிகளை பயன்படுத்தியது என அவர்களுக்கு எதிராக பல்வேறு குற்றச்சாட்டுகள் சுமத்தப்பட்டுள்ளன.

 Tags
87 orang

AI 'tangkap'

tipu peperiksaan


அரசாங்க  தலைமை  வழக்குரைஞர் Ahmad Terrirudin  சட்டத்துறை  தலைவராக  நியமிக்கப்படலாம்

கோலாலம்பூர், ஆக 25 – சோலிசிட்டர் ஜெனரல் எனப்படும் அரசாங்க தலைமை வழக்கறிஞரான Ahmad Terrirudin புதிய சட்டத்துறை தலைவராக நியமிக்கப்படும் வாய்ப்பு பிரகாசமாக இருப்பதாக கூறப்படுகிறது. தற்போது சட்டத்துறைத் தலைவராக இருந்துவரும் Idrus Harun னின் ஆறு மாத பதவிக் காலம் அடுத்த மாதம் முடிவடைகிறது. சட்டத்துறை தலைவர் பதவியை ஏற்கும்படி மூத்த வாழ்க்கறிஞர்கள், தற்போது சேவையாற்றிவரும் மற்றும் ஓய்வு பெற்ற நீதிபதிகள் சட்டத்துறை தலைவர் பதவியை ஏற்பதற்கு நிராகரித்து விட்டதாகவும் high Profile எனப்படும் முக்கிய வழக்குகளில் சம்பந்தப்பட வேண்டியிருப்பதால் அவர்கள் சட்டத்துறை தலைவர் பதவியை ஏற்க மறுத்துவருவதாக கூறப்படுகிறது.

இப்போதைக்கு சட்டத்துறை தலைவர் பதவியை ஏற்பதற்கு Ahmad Terrrirudin முன்வந்திருப்பதாக தெரிகிறது. அதே வேளையில் இவ்வாண்டு இறுதிவரையில் தொடர்ந்து சட்டத்துறை தலைவர் பதவியில் நீடிக்கும்படி Idrus Harun கேட்டுக்கொள்ளப்படும் சாத்தியம் இருப்பதாகவும் மற்றொரு தகவல்கள் கூறின. நீதித்துறை மற்றும் சட்ட சேவையைச் சேர்ந்த Abdul Ghani Patail 2002 ஆம் ஆண்டு முதல் 2015ஆம் ஆண்டுவரை சட்டத்துறை தலைவராக இருந்துள்ளார். இப்போது மீண்டும் நீதித்துறை சட்ட சேவையிலிருந்து ஒருவர் சட்டத்துறை தலைவர் பதவியை ஏற்கும் சாத்தியம் ஏற்பட்டுள்ளது. இதற்கு முன் கூட்டரசு நீதிமன்றத்தின் தலைமை பதிவதிகாரியாக இருந்த Terrirudin கடந்த ஆண்டு மார்ச் மாதம் சோலிசிட்டர் ஜெனரலாக யமிக்கப்பபட்டார்.

 Tags
Ahmad Terrirudin lkely to be next AG. Says source

Solicitor - General


தொழில்துறை  வளர்ச்சிக்கு  தொழிலாளர்  ஆற்றிய   பங்கு அளப்பரியது –  தொழிலாளர் தின  வாழ்த்துச் செய்தியில்  அமைச்சர் சிவக்குமார்  பெருமிதம்

கோலாலம்பூர், ஏப் 30 – மலேசியாவின் தொழில்துறை வளர்சிக்கு தொழிலாளர்கள் அளப்பரிய பங்கை ஆற்றியுள்ளதாக மனித வள அமைச்சர் வி.சிவக்குமார் புகழாரம் சூட்டினார். நாளை உலகளாவிய நிலையில் கொண்டாடப்படும் தொழிலாளர் தினத்தை முன்னிட்டு வழங்கிய வாழ்த்துச் செய்தியில் அவர் இதனை தெரிவித்தார். மலேசிய தொழிலாளர்களின் அர்ப்பணிப்புக்கும் அவர்களது சேவைக்கும் அங்கீகாரமாக தொழிலாளர் தினம் இருந்துவருதை சிவக்குமார் சுட்டிக்காட்டினார். தேசிய பொருளாதாரம் புத்துயிரூட்டுவதோடு Madani Malaysia வின் கோட்பாட்டின் ஆறு முக்கிய அம்சங்களான நிலைத்தன்மை, நல்வாழ்வு, படைப்பாற்றல், மரியாதை, நம்பிக்கை மற்றும் மரியாதை ஆகியவற்றை மலேசியா தொழிலாளர்கள் வர்க்கம் வலுப்படுத்த வேண்டும். செயல் திறன், போட்டா போட்டியிடும் ஆற்றல் , தொழில் திறன் ஆகியவற்றுக்கு மலேசிய தொழிலாளர்கள் முன்னுரிமை வழங்க வேண்டும் என இன்று வெளியிட்ட தமது தொழிலாளர் வாழ்த் செய்தியில் கேட்டுக்கெண்ட சிவக்குமார் அனைத்து தொழிலாளர்களுக்கும் தமது தொழிலாளர் தின வாழ்த்துக்களையும் தெரிவித்துக்கொண்டார்.

 Tags
day

Labours

Sivakumar

wish


நெகிரி செம்பிலான்  மாநிலத்தில்   பெரிக்காத்தான்  நேசனல்  கடைசி இரு  தொகுதிகளுக்கான  வேட்பாளர்களை  அறிவித்துள்ளது.

சிரம்பான், ஜூலை 29 – நெகிரி செம்பிலான் மாநிலத்தில் கடைசி இரு தொகுதிகளுக்கான வேட்பாளர்களை பெரிக்காத்தான் நேசனல் அறிவித்துள்ளது. Jeram Padang சட்டமன்ற தொகுதியில் Bersatu கட்சியின் சார்பில் டத்தோஸ்ரீ Suresh Sreenivasan வேட்பாளராக அறிவிக்கப்பட்டுள்ளார். கடந்த 14 ஆவது பொதுத் தேர்தலிலும் அவர் அந்த தொகுதியில் போட்டியிட்டார். Sri Tanjung தொகுதியில் Zabidin Arifin என்ற வேட்பாளரை நிறுத்தவிருப்பதாக பெர்சத்து அறிவித்துள்ளது.

 Tags
Jeram Padang

PN umum calon

Sri Tanjung


உள்ளூர்  தொழிலாளர்களுக்கு வேலை வாய்ப்பை வழங்குவீர்

கூலிம் ஜூலை 29- நாட்டிலுள்ள நிறுவனங்கள் உள்ளூர் தொழிலாளர்களுக்கு வேலை வாய்ப்பு வழங்குவதற்கு முன்னுரிமை வழங்க வேண்டுமென மனித வள அமைச்சர் சிவகுமார் கேட்டுக்கொண்டார். உள்நாட்டு தொழிலாளர்களை பணியில் அமர்த்தும் பிரச்சாரம் இவ்வாண்டு ஜூன் 4 ஆம் தேதி தொடங்கப்பட்டது. அதனை கருத்திற்கொண்டு மனிதவள அமைச்சின் கீழ் இயங்கும் சொக்சோ நிறுவனத்தின் மூலம் நாடு தழுவிய அளவில் வேலை வாய்ப்பு கண்காட்சியும் நடத்தப்பட்டு வருவதையும் சிவகுமார் சுட்டிக்காட்டினார். இதில் முதலாளிகள் ஒன்றிணைந்து பணியாற்றவும் ஊக்குவிக்கப் படுகிறார்கள். படிப்படியாக உள்ளூர் தொழிலாளர்களை வேலைக்கு அமர்த்துங்கள் என்று அனைவருக்கும் நினைவூட்டி வருகிறோம்.

நிலையான வேலைவாய்ப்பு மூலம் உள்நாட்டு தொழிலாளர்களின் வாழ்க்கைத் தரத்தை மேம்படுத்த முடியும் . இதன்மூலம் தொழில் நிறுவனங்கள் தங்களின் லாபம் மற்றும் வளர்ச்சியை அதிகரிக்கவும் முடியும் என அவர் கூறினார். MYMid Career 40 திட்டத்தின் மூலம்முதலாளிகள் 40 வயதுக்கு உட்பட்ட தொழிலாளர்களை வேலைக்கு அமர்த்துகின்றனர் என்றார் அவர். இன்று கெடா கூலிம் போலி டெக்னிக் மண்டபத்தில் சொக்சோவின் வேலை வாய்ப்பு கண்காட்சியை அதிகாரப்பூர்வமாக தொடக்கி வைத்து உரையாற்றிய போது அவர் இதனை தெரிவித்தார். இவ்வாறு தெரிவித்தார். சொக்சோ நிறுவனத்தின் தலைவர் டத்தோஸ்ரீ சுபாஹான் கமால், அதன் தலைமை செயல் முறை அதிகாரி டத்தோஸ்ரீ டாக்டர் அஸ்மான் உட்பட பல பிரமுகர்கள் இந்நிகழ்வில் பலரும் கலந்து சிறப்பித்தனர்.

 Tags
Job opportunity

will provide for local workers


இ.பி.எஃப் பணத்தை மீண்டும் மீட்பதால்  வயதான காலத்தில் பலர்  கஷ்டப்படுவர்; அன்வார்

கோலாலம்பூர், பிப் 9 – இ.பி.எஃப் – ஊழியர் சேம நிதியிலிருந்து மீண்டும் பணத்தை மீட்க அனுமதி கோருவதற்கு முன்பாக, மலேசியர்கள் தங்களுக்கு இருக்கும் இதர தேர்வுகளை பரிசீலிக்கும்படி பிரதமர் டத்தோ ஶ்ரீ அன்வார் இப்ராஹிம் கேட்டுக் கொண்டார்.

மீண்டும் ஒரு முறை இபிஎஃப் தொகையை மீட்க அனுமதி அளித்தால், பெரும்பாலோரின் இபிஎஃப் சேமிப்பில் 5,000 ரிங்கிட்டிலிருந்து 10,000 ரிங்கிட் வரை மட்டுமே எஞ்சியிருக்கும்.

“அதோடு, இபிஎப் பணம் மக்களின் பணம் எனவும் அறிவேன்.”

ஆனால், ஓய்வு பெறும் வயதில் குறைந்த சேமிப்பையே கொண்டு மலேசியர்கள் தங்களது வயோதிக காலத்தை சமாளிப்பது கஷ்டமென அன்வார் கூறினார்.

 Tags
Another EPF

many post-retirement

says Anwar

withdrawal will impact


திரெங்கானுவில்  கட்டப்படும்  சொக்சோ  புனர்வாழ்வு   மையம்  அதிநவீன  தொழில்நுட்ப வசதியை  கொண்டுள்ளது  -சிவகுமார்

கோலாலம்பூர், ஆக. 29- திரெங்கானு மாநிலத்தில் கட்டப்பட்டு வரும் சொக்சோ புனர்வாழ்வு பயிற்சி மையம் அதிநவீன மற்றும் உயர் தொழில்நுட்பம் வசதியை கொண்டிருக்கும். இந்த மையம் 160 படுக்கைகளை கொண்டது. மேலும் சிறந்த தரமான சேவையை செயல்படுத்தும் என்று மனிதவள அமைச்சர் வ. சிவகுமார் இன்று தெரிவித்தார். இந்த மையம் கிழக்குக்கரை மாநிலத்தில் முக்கிய பங்கு வகிக்கும் என்றும் அவர் நம்பிக்கை தெரிவித்தார்.

இந்த புனர்வாழ்வு மையத்தின் முன்மொழியப்பட்ட மேம்பாட்டிற்கு Yayasan DiRaja Sultan Mizan (YDSM) அறக்கட்டளையின் தலைவராக இருக்கும் Sultan Mizan Zainal Abidin ஒப்புதலைப் பெற்றுள்ளது. 99 ஆண்டுகள் குத்தகை மீதான ஓப்பந்தம் திரெங்கானு Sultan Mizan Zainal Abidin முன்னிலையில் YAYASAN DIRAJA SULTAN MIZAN (YDSM) மற்றும் சமூக பாதுகாப்பு அமைப்புக்கிடையே இன்று கையெழுத்தானது.

இந்த வரலாற்று சிறப்புமிக்க நிகழ்வில் திரெங்கானு சுல்தான் கலந்து கொண்டது பெரும் மகிழ்ச்சி அளிக்கிறது. மேலும், திரெங்கானு சுல்தானின் அபரிமிதமான ஆதரவு பெரும் உற்சாகத்தைத் தருகிறது அமைச்சர் சிவகுமார் தமது உரையில் குறிப்பிட்டார். SOCSO மறுவாழ்வு மையத்தின் முன்முயற்சியானது விபத்துக்கள் அல்லது நோய் காரணமாக ஊனமுற்ற தொழிலாளர்களின் வேலை வாய்ப்பை அதிகரிப்பதற்கான முயற்சியாகும்.

 Tags
built Socso

Rehabilitation Center Sophisticated

Terengganu will be

V Sivakumar


மலாய்க்காரர்களுக்கான பிரகடனம் தொடர்பில்  டாக்டர் மகாதீரிடம் புக்கிட் அமான்  விசாரணை

கோலாலம்பூர், ஜூன் 2 – மலாய்க்காரர்களுக்கான பிரகடனம் தொடர்பில் முன்னாள் பிரதமர் டாக்டர் மகாதீர் முகமட்டிடம் போலீசார் விசாரணை நடத்தியதாக வழக்கறிஞர் Rafique Rashid Ali தெரிவித்தார். இன்று நண்பகல் மணி 12.30 அளவில் லங்காவியின் முன்னாள் எம்.பியுமான மகாதீர் புக்கிட் அமானில் வாக்குமூலம் தெரிவித்தார். . அப்போது அவருடன் தாமும் சென்றதாக Rafique கூறினார். நீதிமன்றத்தில் குற்றஞ்சாட்டினால் அதனை எதிர்நோக்குவதற்கு தாம் தயாராய் இருப்பதோடு நீதிமன்றத்தில் கேட்கப்படும் கேள்விகளுக்கு பதில் தெரிவிப்பேன் என்றும் மகாதீர் போலீசிடம் கூறியதாக Rafique தெரிவித்தார்.

 Tags
Bukit Aman questions

Dr M over Malay

proclamation


தீஹார்  சிறையில் ரவுடி கொலை தமிழக போலீசின் 7 அதிகாரிகள் இடை நீக்கம்

புதுடில்லி., மே 8 – டில்லியில் Tihar சிறையில் பிரபல ரவுடி Tillu Tajpuriya கத்தியில் குத்தி கொல்லப்பட்டதோடு அச்சம்பவத்தை பார்த்துக் கொண்டு மௌனமாக இருந்த தமிழக போலீஸ் துறையைச் சேர்ந்த ஏழு அதிகாரிகள் தற்காலிகமாக பணி நீக்கம் செய்யப்பட்டனர். அந்த அதிகாரிகளுக்கு எதிராக நடவடிக்கை எடுக்கும்படி டில்லி சிறையின் தலைமை இயக்குனர் Sanjay Beniwal

தமிழ்நாடு போலீசிற்கு கடிதம் எழுதியதைத் தொடர்ந்து இந்த நடவடிக்கை எடுக்கப்பட்டுள்ளது. மேலும் அந்த சம்பவம் நடந்தபோது சம்பந்தப்பட்ட அந்த போலீஸ் அதிகாரிகள் கவனக்குறைவாக அல்லது அலட்சியமாக இருந்ததால் அவர்களுக்கு எதிராக நடவடிக்கை எடுக்கப்படும் என சிறை அதிகாரி ஒருவர் தெரிவித்தார்.

 Tags
7 Tamil Nadu

Cops Suspended

In Tihar Jail

murder

Over Gangster's

report


நாளையிலிருந்து இம்மாதம் 31-ஆம் தேதி வரை, பலத்த காற்றுடன் கூடிய அடை மழை பெய்யும் ; வானிலை ஆய்வுத் துறை கணிப்பு

நாட்டின் வட மாநிலங்களிலும், சபாவின் மேற்குகரைப் பகுதிகளிலும், நாளை தொடங்கி இம்மாதம் 31-ஆம் தேதி வரையில், பலத்த காற்றுடன் கூடிய அடை மழை பெய்யுமென, வானிலை ஆய்வுத் துறை கணித்துள்ளது.

வானிலை மாதிரிகளின் பகுப்பாய்வின் அடிப்படையில், மாவார் புயல் காரணமாக நாட்டின் மேற்குப் பகுதியில் காற்று அதிகரிக்கும் என எதிர்பார்க்கப்படுவதாக, வானிலை ஆய்வுத் துறை ஓர் அறிக்கை வாயிலாக தெரிவித்தது.

தற்சமயம், பசிபிக் பெருங்கடலின் மேற்குப் பகுதியில் மையனிட்டிருக்கும் மாவார் புயல், அடுத்து பிலிப்பீன்சின் வட பகுதியை நோக்கி நகரும்.

அதனால், தீபகற்ப மலேசியாவின் வட மாநிலங்களிலும், சபாவின் மேற்குகரையிலும், அதந் நீரிணைப் பகுதியிலும் பலத்த காற்றுடன் கூடிய அடை மழை பெய்யும் சாத்தியம் உள்ளது என அந்த அறிக்கையில் குறிப்பிடப்பட்டுள்ளது.

இதனிடையே, இம்மாதம் 26-ஆம் தேதி தொடங்கி ஜூன் முதலாம் தேதி வரையில், தென் சீனக் கடலிலும், மலாக்கா நீரிணையிலும், பூகெட் கடல் பகுதியிலும், பலத்த காற்றுடன் கடல் கொந்தளிப்பும் ஏற்படுமென, வானிலை ஆய்வுத் துறை தெரிவித்தது.

வானிலை தொடர்பான மிக அண்மைய நிலவரங்களை தெரிந்து கொள்ள, பொதுமக்கள் MetMalaysia அகப்பக்கத்தையும், சமூக ஊடகங்களையும் வலம் வரலாம்.

 Tags
24 to 31

are predicted

from May

Heavy Rain

strong winds


ஜோசிலின் சியாவை தேடுவதை விடுத்து என மகளை முதலில் கண்டுபிடியுங்கள் – இந்திரா காந்தி கோரிக்கை

கோலாலம்பூர், ஜூன் 15 – அமெரிக்க நகைச்சுவை கலைஞர் Jocelyn Chiaவை தேடுவதற்கு பதிலாக நீண்ட நாட்களாக காணாமல் போயிருக்கும் தமது மகளை முதலில் கண்டுபிடிக்கும்படி போலீஸ் படைத் தலைவர் Acryl Sani Abdullah Saniக்கு இந்திரா காந்தி கோரிக்கை விடுத்துள்ளார்.

நியூயார்க்கில் மலேசியர்களை சிறுமைப்படுத்தியதன் தொடர்பில் அமெரிக்காவில் வசித்துவரும் Jocelyn Chiaயாவை கண்டுப்பிடிப்பதற்கு இன்டர்போல் எனப்படும் அனைத்துலக போலீசின் உதவி நாடப்படும் என Acryl Sani கூறியிருந்தது குறித்து இந்திரா காந்தி சாடியிருக்கின்றார்.

தமது மகள் Prasana Diksa அல்லது இன்னமும் தலைமறைவாக இருந்துவரும் முஸ்லிம் சமயத்தை தழுவிய தமது முன்னாள் கணவரான Muhammad Riduan Abdullah கண்டுப்பிடிப்பதில் போலீஸ் படைத் தலைவர் ஆர்வம் காட்டாமல் இருப்பதை இந்திராகாந்தி சுட்டிக்காட்டினார்.

14 ஆண்டு காலமாக எனது மகளை பார்ப்பதற்காகவும் நீதி கிடைப்பதற்காகவும் நான் போராடி வருகிறேன்.

இது முக்கிய வழக்கு என்று தெரிந்தபோதிலும் போலீசார் தொடர்ந்த அலட்சியமாக இருந்து வருவது குறித்து தாம் ஏமாற்றம் அடைந்திருப்பதாக இந்திரா காந்தி தெரிவித்தார்.

 Tags
Find my daughter

not US comedian

says Indira Gandhi


ஈரோடு கிழக்கு   இடைத் தேர்தல்   காங்கிரஸ் வேட்பாளர்  ஈ.வி.கே.எஸ் இளங்கோவன்  முன்னணி

சென்னை, மார்ச் 2- தமிழ் நாடு, ஈரோடு கிழக்கு சட்டமன்ற சட்டமன்ற தொகுதியில் நடைபெற்ற இடைத் தேர்தலில் பதிவான வாக்குகள் இன்று காலை முதல் எண்ணப்பட்டு வருகின்றன. இந்த இடைத் தேர்தலில் திமுக கூட்டணியின் காங்கிரஸ் வேட்பாளர் ஈ.வி.கே.எஸ் இளங்கோவன், அதிமுகவின் கே.எஸ் தென்னரசு , நாம் தமிழர் கட்சியின் மேனகா நவநீதன் , தே,மு.தி.கவின் ஆனந்ந் மற்றும் சுயேச்சைகள் உட்பட 77 வேட்பாளர்கள் போட்டியிட்டனர். இப்போதைய நிலவரப்படி தி.மு.க கூட்டணியின் காங்கிரஸ் வேட்பாளர் ஈ.வி.கே.எஸ் இளங்கோவன் 21,000 வாக்குகளுக்கு மேல் முன்னணியில் உள்ளார். முதலில் அஞ்சல் வாக்குகள் எண்ணப்பட்டது. அதனைத் தொடர்ந்து மின்னனு வாக்குப்பதிவு எந்திரங்களில் பதிவான வாக்குகள் எண்ணப்பட்டு வருகிறது .

 Tags
Congress candidate

Erodde by election

leading


ஹுலு லங்காட்டில்  14 இடங்களில் நீர் விநியோகத் தடை

ஷா ஆலாம், பிப் 28 – சிலாங்கூர், Hulu Langat மாவட்டத்தில் அட்டவணை இடப்படாத நீர் விநியோகத் தடை ஏற்பட்டுள்ளது.

Bandar Baru Bangi, Seksyen 3, Persiaran Pekeliling- கில் குழாய் உடைந்திருப்பதை அடுத்து, அம்மாவட்டத்தில் உள்ள 14 இடங்களில் நீர் விநியோகம் துண்டிக்கப்பட்டிருப்பதாக, Air Selangor நிறுவனம் தெரிவித்தது.

குழாய் உடைந்த பகுதியில் இன்று அதிகாலை மணி 6. 30 தொடங்கி பழுதுபார்ப்பு பணிகள் மேற்கொள்ளப்பட்டு வருவதாக அந்நிறுவனம் குறிப்பிட்டது.

 Tags
14 areas in

Broken pipe

Hulu Langat experienced

Water disruption


9 லட்சத்திற்கும்  மேற்பட்ட  அந்நிய தொழிலாளர்களுக்கு மனித வள அமைச்சு  அங்கீகாரம்

கோலாலம்பூர், மார்ச் 29 – இம்மாதம் 14ஆம் தேதிவரை 9 லட்சத்திற்கும் மேற்பட்ட அந்நிய தொழிலாளர்கள் இங்கு வேலை செய்வதற்கு மனித வள அமைச்சு அங்கீகரித்துள்ளது. அவர்களில் 84.7 விழுக்காட்டினருக்கான வரியை முதலாளிகள் அல்லது அந்நிய தொழிலாளர்களை வேலைக்கு எடுக்கும் நிறுவனங்கள் செலுத்திவிட்டதாக மனித வள துணையமைச்சர் Mustapha Sakmud நாடாளுமன்றத்தில் தெரிவித்தார். வெளிநாட்டு தொழிலாளர்களுக்கு வரி செலுத்திய 18 மாதங்களுக்குள் அந்த தொழிலாளர்களை நாட்டிற்குள் கொண்டு வருவதற்கு முதலாளிகளுக்கு அனுமதி வழங்கப்பட்டுள்ளது. தயாரிப்பு தொழில்துறை, கட்டுமானம், சேவைத்துறை, தோட்டம், விவசாயம், சுரங்க மற்றும் கல்லுடைப்பு ஆகிய தொழில் துறைகளில் வேலை செய்வதற்காக வெளிநாட்டு தொழிலாளர்களுக்கு அனுமதி வழங்கப்பட்டுள்ளதாக Mustapha தெரிவித்தார்.

 Tags
995396 employement quota

as 14 March

for foreign workers

has approved

Human Resources ministry

parliment told


புக்கிட் பெருவாங்  மலையேறியபோது  காணாமல்போனவரின்  சடலம் மீட்பு

மலாக்கா, மார்ச் 18 – மலாக்காவில் , Bukit Beruang மலையேறியபோது காணாமல் போன ஆடவரின் சடலம் இன்று காலை மணி 9.45 அளவில் கண்டுப் பிடிக்கப்பட்டது. 45 வயதுடைய Stevan Tan கடந்த செவ்வாய்க்கிழமையன்று மலையேறியபோது காணாமல்போனதாக அவரது குடும்பத்தினர் Ayer Keroh போலீஸ் நிலையத்தில் இதற்கு முன் புகார் செய்திருந்தனர். அவரது சடலம் கண்டுப்பிடிக்கப்பட்ட பகுதியில் போலீஸ் தடயயியல் அதிகாரிகளும் சுகாதாரத்துறை மருத்துவ அதிகாரிகளும் விசாரணை நடத்தினர்.

 Tags
climber was found

on Bukit Beruang

The body believed

to be a missing


கழிவறைகளைப் பழுதுபார்ப்பதற்கான கல்வி அமைச்சின் ரி.ம 70,000 ஒதுக்கீடு  பகுதி உதவிபெற்ற தமிழ்ப் பள்ளிகளுக்கு இல்லையா ? பெற்றோர் ஆசிரியர் சங்கங்கள், எல்.பி.எஸ்  பொறுப்பாளர்கள் ஏமாற்றம்

கோலாலம்பூர், செப் 13 – மிகவும் மோசமான நிலையில் இருக்கும் கழிவறைகளைச் சீரமைப்பதற்கு நடவடிக்கை எடுக்கப்படும் என அண்மையில் பிரதமர் டத்தோஸ்ரீ அன்வார் இப்ராஹிம் அறிவித்திருந்தார். அதன் அடிப்படையில் கழிவறை சீரமைப்பற்கு அனைத்து பள்ளிகளுக்கும் 70,000 ரிங்கிட் உதவித் தொகை வழங்கப்படும் என கல்வி அமைச்சர் பாட்லினா சிடேக் அறிவித்திருந்தார்.

அவரது அந்த அறிவிப்பு பல பள்ளிகளில் உள்ள மோசமான கழிவறைகளைச் சீரமைப்பதற்கு விடிவு காலம் பிறந்ததாக பெற்றோர் ஆசிரியர் சங்கம் மற்றும் எல்.பி.எஸ் (LPS) பொறுப்பாளர்கள் மற்றும் பெற்றோர்களும் மகிழ்ச்சியாக இருந்தனர். ஆனால் பந்துவான் பெனோ (Bantuan Penuh) எனப்படும் அரசாங்கத்தின் முழு உதவி பெற்ற பள்ளிகளுக்கு மட்டுமே கழிவறைகளைச் சீரமைப்பதற்கு 70,000 ரிங்கிட் சிறப்பு உதவித் தொகை வழங்கப்படும் என்று தற்போது கல்வி அமைச்சர் கூறியதால் பலர் ஏமாற்றம் அடைந்திருப்பதை வணக்கம் மலேசியாவிடம் தெரிவித்துள்ளனர்.

நாடு முழுவதிலும் உள்ள பல தமிழ்ப்பள்ளிகள் பந்துவான் மொடால் (Bantuan Modal) எனும் பகுதி உதவி பெற்ற பள்ளிகளாகத்தான் இருக்கின்றன. தோட்டப்புறங்கள், முன்பு செயல்பட்ட தோட்டபுற இடங்கள் மற்றும் தொலைத் தூர பகுதிகளில் சுமார் 365 தமிழ்ப்பள்ளிகள் பகுதி உதவி பெற்ற பள்ளிகளாக இருக்கின்றன.

இந்த இடங்களில் உள்ள தமிழ்ப் பள்ளி மாணவர்கள்தான் போதுமான கழிவறை வசதி இன்றி மற்றும் மோசமான நிலையில் உள்ள கழிவறைகளைப் பயன்படுத்த வேண்டிய சூழ்நிலையில் உள்ளனர். சில மாணவ மாணவிகள் பள்ளிக்குச் சென்றது முதல் வீடு திரும்பும்வரை கழிவறையைப் பயன்படுத்தாமல் இருக்கின்றனர். இதனால் மாணவர்களின் பெற்றோர்களும் பெரும் கவலையில் இருக்கின்றனர். இந்த நிலையில் கல்வி அமைச்சின் 70,000 ரிங்கிட் உதவித் தொகை இப்போது பகுதி உதவி பெறும் தமிழ்ப் பள்ளிகளுக்குக் கிடையாது என்ற கல்வி அமைச்சின் அறிவிப்பு இந்தியர்கள் மத்தியில் பெரும் ஏமாற்றத்தை ஏற்படுத்தியுள்ளது.

அந்த வகையில் பெட்டாலிங் பெர்டானா வட்டாரத்தில் செர்டாங் தமிழ்ப்பள்ளி, பூச்சோங் தமிழப்பள்ளி, சுபாங் ஜெயா துன் சம்பந்தன் தமிழ்ப்பள்ளி ஆகியவை மட்டும் 70 ,000 ரிங்கிட் சிறப்பு உதவித் தொகையைப் பெற்றுள்ளன.

பகுதி உதவி பெற்ற பள்ளிகளில் பயிலும் தமிழ்ப்பள்ளி மாணவர்களும் இந்த நாட்டைச் சேர்ந்த பிள்ளைகள்தான். அவர்களும் சுகாதார மற்றும் நல்ல அடிப்படை வசதியுடைய கழிவறைகளை பயன்படுத்துவதற்கான தகுதி கிடையாதா?

இந்த விவகாரத்தில் முழு உதவி பெற்ற பள்ளிகள் மற்றும் பகுதி உதவி பெற்ற பள்ளிகள் என்ற கல்வி அமைச்சின் பாகுபாடு நியாயமானதாக இல்லையென பல பெற்றோர்களும் தங்களது ஆதங்கத்தை வெளிப்படுத்தியுள்ளனர். பிரதமர் டத்தோஸ்ரீ அன்வார் இப்ராஹிம் எல்லா இடங்களிலும் பேசும்போது தமிழ், சீனம் மற்றும் தேசிய பள்ளிகளில் பயிலும் அனைத்து மாணவர்களும் எனது குழந்தைகள்தான் . அவர்களுக்கு முறையான கழிவறை வசதிகளை வழங்க வேண்டியது அரசாங்கத்தின் கடப்பாடும் பொறுப்பும் என்றும் அடிக்கடி கூறி வருகிறார்.

ஆனால், பகுதி உதவிப் பெற்ற பள்ளிகளில் மோசமாக இருக்கும் கழிவறைகளைச் சீரமைப்பதற்கு உதவித் தொகை வசதி கிடையாது என்ற கல்வி அமைச்சின் அறிவிப்பு பெற்றோர்கள் மத்தியில் ஏமாற்றத்தை ஏற்படுத்தியுள்ளதாக அரசு சார்பற்ற இயக்கத்தைச் சேர்ந்த பொறுப்பாளர்களும் தெரிவித்துள்ளனர்.

இந்த விவகாரத்திற்குத் தீர்வு காண்பதில் பிரதமரும் கல்வி அமைச்சரும் முழுமையான கவனம் செலுத்த வேண்டும் என பகுதி உதவி பெறும் தமிழ்ப் பள்ளிகளின் பெற்றோர் ஆசிரியர் சங்க பொறுப்பாளர்களும் பெற்றோர்களும் கோரிக்கை விடுத்துள்ளனர்.

 Tags
double standards

No RM70k allocation

parents and PIBGs upset

partially-aided Tamil Schools

refurbish toilets


செனட்டராக டாக்டர் லிங்கேஸ்வரன்; டேவிட் மார்ஷலுக்கு இல்லை

ஜோர்ஜ் டவுன், மார்ச் 7 – பினாங்கு சட்டமன்றம்  இருவரை செனட்டர் அல்லது மேலவை உறுப்பினர் பதவிக்கு  முன்மொழிந்துள்ளது.

Sungai  Bakap  மருத்துவமனை இயக்குனர் Dr .Lingeshwaran Arunasalam   செனட்டர் பதவிக்கு முன்மொழியப்பட்டுள்ளார்.

36 வயதுடைய   டாக்டர்  லிங்கேஸ்வரன் பேரா அரச மருத்துவ கல்லூரியில் மருத்துவ பட்டம்  பெற்றதோடு ,  Taylor  பல்கலைக்கழகத்தில் சட்டத்துறை பட்டமும் பெற்றுள்ளார்.

அவர்  பினாங்கு  சுகாதார துறையின்   துணை இயக்குனராகவும்  மூத்த உதவி இயக்குனராகவும்   பணியாற்றியுள்ளார்.

கல்வி அமைச்சராக நியமிக்கப்பட்டுள்ள Nibong Tebal  நாடாளுமன்ற உறுப்பினர் மற்றும்   பினாங்கு மாநில  பி.கே.ஆர் தகவல் பிரிவுத் தலைவருமான Amir Mohd Ghazaliயும்    செனட்டராக  பரிந்துரைக்கப்பட்டுள்ளார்.

அவ்விருவரையும்  செனட்டராக பரிந்துரைக்கும்  தீர்மானத்தை  பினாங்கு சட்டமன்றத்தில்  முதலமைச்சர்  Chow Kon Yeow   முன்மொழிந்த நிலையில் அதனை    பினாங்கு சட்டமன்றம் ஏகமனதாக நிறைவேற்றியது.

இந்நிலையில், DAP கட்சியுன் உறுப்பினர் மற்றும் தீவிர சமூக ஆர்வலருமான டேவிட் மார்ஷலுக்கு செனட்டர் பதவி கிடைக்கும் என எதிர்பார்க்கப்பட்ட நிலையில், அவருக்கு செனட்டர் பதவி வழங்கப்படாது என தகவலறுந்து பல கிளைத் தலைவர்கள் நேற்று அதிருப்தி வெளிப்படுத்தியிருந்தனர்.

 Tags
Dewan Negara Senators

Penang nominates

two to be


ஸ்பெயினில் எருதுகளை சாலைகளில் ஓட விடும் விழா ;  ஒருவர் பலி, மற்றொருவர் படுகாயம்

ஸ்பெயின், செப்டம்பர் 26 – கிழக்கு ஸ்பெயினில், எருதுகளை சாலைகளில் ஓட விடும் விழாவின் போது, ஒருவர் உயிரிழந்த வேளை ; மற்றொருவர் படுகாயமடைந்தார்.

கடந்த சனிக்கிழமை நடைபெற்ற அவ்விழாவின் போது, எருது முட்டி தூக்கியெறியப்பட்ட 61 வயது ஆடவர், மருத்துவமனையில் சிகிச்சை பலனின்றி உயிரிழந்ததாக கூறப்படுகிறது.

எனினும், அதே எருதால் முட்டப்பட்டு, இரு கால்களிலும் பலத்த காயங்களுக்கு இலக்கான அவரது 63 வயது நண்பரின் நிலை சீராக இருப்பதாக கூறப்படுகிறது.

ஸ்பெயினில் ஆண்டுதோறும், நூற்றுக்கணக்கான எருதுகளை சாலைகளில் ஓட விட்டு அதன் பின்னால் மக்கள் ஓடி விளையாடும் விழாவின் போது, மரணங்கள் ஏற்படுவதும், பார்வையாளர்கள் காயமடைவதும் புதிதல்ல.

அதனால், மக்களுக்கும், கால்நடைகளுக்கும் ஏற்படும் ஆபத்து குறித்து, விலங்குநல ஆர்வலர்கள் தொடர்ந்து வலியுறுத்தி வரும் போதும், அந்த வருடாந்திர விழா செல்வாக்கை இழக்காமல் மக்கள் மத்தியில் தொடர்ந்து பிரசித்தி பெற்று விளங்குகிறது.

அவ்விழா, வலென்சியாவின் பொருளாதார வளர்ச்சிக்கு வித்திடுவதும் அதற்கு ஒரு காரணமாகும்.

 Tags
at Spanish festival

by bull

Man gored to death


எகிப்து செங்கடலில் படகு தீ; மூன்று பிரிட்டனியர்கள்  மரணம்

லண்டன், ஜூன் 13 – நேற்று உள்ளூர் நேரப்படி காலை 8.30 மணியளவில் எகிப்து செங்கடலில் பயணித்த படகு ஒன்றில் தீ ஏற்பட்தில் , 3 பிரிட்டன் நாட்டை சேர்ந்த முக்குளிப்பாளர்கள்

உரியிரிழந்துள்ளனர்.

இவ்விபத்தில் இறந்ததாக நம்பப்படும் அம்மூவரும் , அப்படகில் பயணித்த தொழில்துறை நிபுணத்துவம்பெற்ற , முக்குளிப்பாளர்களில் அடங்குவர் என தெரிவிக்கப்ட்டுள்ளது.

முதற்கட்ட விசாரணையில் அத்தீவிபத்து படகின் இயந்திர அறையில் ஏற்பட்ட மின்கசிவின் காரணமாக நிகழ்ந்ததாக எகிப்து அதிகாரிகள் தெரிவித்துள்ளனர்.

 Tags
3 penyelam warga Britain

Bot terbakar

maut


பாலியில் மின் தூக்கி விபத்து; ஐவர் மரணம்

பாலி, செப் 2 – நேற்று இந்தோனேசியாவின் பாலி தீவில், ஊபூட் ( Ubud) எனுமிடத்தில் உள்ள தங்கும் விடுதியின் மின் தூக்கி திடிரென கீழே விழுந்து நொருங்கியதில், அதில் இருந்த 5 ஊழியர்கள் மரணம் அடைந்தனர்.

இச்சம்பவம் நேற்று இந்தோனேசியா நேரப்படி மதியம் 1 மணியளவில் நிகழ்ந்துள்ளது.

ஊபூட் ( Ubud), பாலியில் உள்ள ஒரு சுற்றுலாப் பகுதியாகும்.

அந்த 5 ஊழியர்களும் மின் தூக்கியில் ஏறியபோது, மின் தூக்கியின் பெல்ட் அறுந்ததாகவும், அதனால் மின் தூக்கி வேகமாக கீழே விழுந்ததில் நொருங்கியதாகவும் முதல் கட்ட விசாரணையில் தெரிய வந்துள்ளது.

மின் தூக்கி 100 மீட்டர் உயரத்திலிருந்து கீழே விழுந்துள்ளதாக ஊபூட் போலிஸ் தெரிவித்துள்ளது.

 Tags
die in Bali

Five resort workers

lift accident


சமய விவகாரங்களை   அரசியல்  சர்ச்சையாக்காதீர்   பேரரசர்  வலியுறுத்து

கோலாலம்பூர், ஜூன் 5 – சமய விவகாரங்களை அரசியல் சர்ச்சையாக்க வேண்டாமென மாட்சியை தங்கிய பேரரசர் Al Sultan Abdullah கேட்டுக்கொண்டார். பல இனங்களையும் கொண்ட மலேசிய மக்களின் சகிப்புத்தன்மை, நாட்டின் வலிமைக்கு அடிப்படையாக விளங்குகிறது. எனவே வலுவான,சுபிட்சமான , கௌரவமான, கண்ணியமான நாட்டை உருவாக்குவதற்கு அனைவரும் பிளவுகளை ஏற்படுத்தக்கூடிய நடவடிக்கைகளை தவிர்த்துக்கொண்டு சிறந்த எதிர்காலத்திற்காக நாட்டை ஒன்றுபடுத்துவதற்கான நடவடிக்கைளுக்கு புத்துயிரூட்டும்படி பேரரசர் வலியுறுத்தினார். மேலும் தமது அதிகாரப்பூர்வ பிறந்த நாள் கொண்டாட்டத்தை முன்னிட்டு தமக்கு வாழ்த்து தெரிவித்த மற்றும் தமது நலத்திற்காக பிராரத்தனை செய்த அனைத்து மலேசியர்களுக்கும் சுல்தான் அப்துல்லா நன்றியை தெரிவித்துக் கொண்டார்.

தாமும் பேரரசியார் Tunku Azizah Aminh வும் அனைத்து மலேசியர்களுடன் சேர்ந்து ஐந்தாவது முறையாக இவ்வாண்டு பிறந்தநாளை கொண்டாடுவதாகவும் நிலைத்தன்மை மற்றும் அமைதியான சூழ்நிலையில் இவ்வாண்டு பிறந்தநாளை கொண்டாடுவது குறித்தும் அவர் தமது நன்றியை தெரிவித்துக்கொண்டார். மலேசியா நவீனமயமான மற்றும் பெருமைப்படத்தக்க நாடாக உருவாகுவதற்கான அதிகமான வாய்ப்புகளை கொண்டுள்ளதாக தமது பிறந்தநாளை முன்னிட்டு ஆற்றிய சிறப்புரையில் பேரரசர் தெரிவித்தார். நாட்டின் சுபிட்சத்திற்கும் நிலைத்தன்மைக்கும் ஆக்கப்பூர்வமான பங்கை ஆற்றியுள்ள அரசாங்க உறுப்பினரகள், பொதுச்சேவை ஊழியர்கள் மற்றும் பாதுகாப்பு படையின் உறுப்பினர்களுக்கும் சுல்தான் அப்துல்லா தமது நன்றியை தெரிவித்துக் கொண்டார்.

 Tags
a stronger nation

king Discard divisive

rhetoric to build


மலேசியாவில் முதல் முறையாக இரு குரங்கம்மை சம்பவங்கள் பதிவு ; சுகாதார அமைச்சு உறுதிப்படுத்தியது

புத்ராஜெயா, ஆகஸ்ட்டு 25 – நாட்டில் முதல் முறையாக, இரு குரங்கம்மை சம்பவங்கள் அடையாளம் காணப்பட்டிருப்பதை, சுகாதார அமைச்சு உறுதிப்படுத்தியுள்ளது.

முதல் சம்பவம், 2022-ஆம் ஆண்டு ஏப்ரல் தொடங்கி நாட்டில் தங்கி வேலை செய்யும் அந்நிய தொழிலாளி ஒருவரை உட்படுத்தியது என்பதை, சுகாதார தலைமை இயக்குனர் டத்தோ டாக்டர் முஹமட் ரட்சி அபு ஹசான் உறுதிப்படுத்தினார்.

ஜூலை ஆறாம் தேதி, குரங்கம்மை சம்பவங்கள் அதிகம் காணப்படும் நாட்டிற்கு சென்று விட்டு திரும்பிய அவருக்கு, ஜூலை 19-ஆம் தேதி தொடங்கி குரங்கம்மை நோய் அறிகுறிகள் தென்படத் தொடங்கியதோடு, ஜூலை 23-ஆம் தேதி உடலில் கொப்புளங்கள் தோன்றத் தொடங்கியதால் தனிமைப்படுத்தப்பட்ட அவர் ஆகஸ்ட்டு பத்தாம் தேதி வீடு திரும்ப அனுமதிக்கப்பட்டதாக முஹமட் ரட்சி சொன்னார்.

இதனிடையே, அந்த தொழிலாளியுடன் நெருங்கிய தொடர்பில் இருந்த மற்றொரு நபர், குரங்கம்மை நோயால் பாதிக்கப்பட்ட இரண்டாவது நபர் ஆவார்.

நெருங்கிய தொடர்பில் இருந்ததால், தனிமைப்படுத்தப்பட்டிருந்த அந்நபர் குரங்கம்மையால் பாதிக்கப்பட்டது ஜூலை 29-ஆம் தேதி உறுதிச் செய்யப்பட்டது.

அதனால், உடலில் கொப்புளங்களுடன் சிகிச்சை பெற வரும் நோயாளிகள், குறிப்பாக நோய் தொற்று எளிதாக பரவும் சாத்தியமுள்ள பிரிவினரிடம் கூடுதல் கவனமுடன் இருக்குமாறு, மருத்துவ பணியாளர்களுக்கு, முஹமட் ரட்சி நினைவுறுத்தியுள்ளார்.

 Tags
cacar monyet - KKM

dua kes pertama

Malaysia rekod


பெரிக்காத்தான்   நேசனல் தலைவர் முஹிடின் யாசின்  புடைசூழ  உலுகிளாங் தொகுதியில்  அஸ்மின் அலி வேட்பு மனுத்  தாக்கல் செய்தார்.

கோம்பாக், ஜூலை 29 – உலு கிளாங், கோம்பாக் செத்தியா மற்றும் சுங்கை துவா ஆகிய மூன்று சட்டமன்ற தொகுதிகளுக்கான வேட்பு மனுத்தாக்கல் சுங்கை பூசுவிலுள்ள தேசிய இடைநிலைப் பள்ளியில் நடைபெற்றது. இதற்கு முன்

Bukit Antarabangsa சட்டமன்ற தொகுதியில் போட்டியிட்ட சிலாங்கூர் முன்னாள் மநதிரிபெசார் Azmin Ali இம்முறை Ulu kelang சட்டமன்ற தொகுதியில் பெரிக்காத்தன் நேசனல் கட்சியின் சார்பில் வேட்பு மனு தாக்கல் செய்தார். கோம்பாக் செத்தியாவில் பெரிக்காத்தான் நேசனல் கட்சியின் சார்பில் Mohamad Hilman Idham மற்றும் Sungai Tua சட்டமன்ற

தொகுதியில் Muhamad Hanif ஆகியோர் வேட்பு மனுத்தாக்கல் செய்தனர். அவர்களுக்கு ஆதரவாக பெரிக்காத்தான நேசனல் தலைவர் டான்ஸ்ரீ முஹடின் யாசினும் உடன் வந்தார்.

இதனிடையே பக்காத்தான் ஹராப்பான் மற்றும் தேசிய முன்னணி கூட்டணியின் வேட்பாளர்களுக்கு ஆதரவாக பக்காத்தான் ஹராப்பான் தலைவர் டத்தோஸ்ரீ அன்வார் இப்ராஹிம் இன்று காலை மணி 8.45 அளவில் கோம்பாக்கில் சுங்கை துவா தொகுதியில் போட்டியிடும் சிலாங்கூர் மந்திரிபெசார் Amiruddin Shariக்கு ஆதரவாக வேட்பு மனுத்தாக்கல் மையத்திற்கு வருகை புரிந்தார். அவருடன் சபா முதலமைச்சர் Hajiji Noor, Parti Cinta Malaysia தலைவர் Anifah Aman மற்றும் தேசிய முன்னணி தலைமைச் செயலாளர் Zamry Abdul Kadir ஆகியோரும் உடன் வந்தனர். தேசிய முன்னணி தலைவர் Ahmad Zahid Hamidi , சரவா முதலமைச்சர் Abang johari ஆகியோரும் பக்காத்தான் ஹராப்பான் மற்றும் தேசிய முன்னணி வேட்பாளர்களுக்கு ஆதரவு தெரிவிப்பதற்கு வேட்பு மனுத்தாக்கல் செய்யும் இடத்திற்கு வந்தனர்.

 Tags
calon Gombak Setia dan Sungai Tua

Muhyiddin iringi Azmin


பினாங்கு தேர்தல் பிரச்சாரத்தில் 3R பிரச்சனைகளை கிளப்பாதீர் – SAC புஸ்பநாதன் எச்சரிக்கை

பினாங்கு, ஜூலை 31 – கடந்த சனிக்கிழமை நடந்த பினாங்கு மாநில சட்டமன்ற தேர்தலுக்கான வேட்பு மனுத்தாக்கல் எப்பிரச்சனையும் இன்றி சுமூகமாக நடைப்பெற்ற வேளையில், அதே சூழலை தேர்தல் பிரச்சாரத்தின்போது உறுதி செய்ய அரசியல் கட்சிகளோ தனி நபர்களோ 3R எனப்படும் இன, சமய, அரச அமைப்பு பற்றிய விவகாரங்களை எழுப்ப வேண்டாம் என நினைவுறுத்தப்பட்டுள்ளனர்.

அதனை மீறுவோர் மீது கட்சிபேதம் இன்றி கடுமையான நடவடிக்கை எடுக்கப்படும் என பினாங்கு மாநில போலிஸ் படைத் தலைவரின் ஊடக பேச்சாளராக நியமிக்கப்பட்டுள்ள Senior Assistant Commissioner புஸ்பநாதன் வீரசிங்கம் இன்று நடந்த செய்தியாளர் சந்திப்பில் எச்சரித்திருக்கிறார்.

தேர்தல் பிரச்சார நடவடிக்கைகள் அமைதியான முறையில் நடைப்பெற உறுதி செய்ய பினாங்கு மாநிலத்தில் 239 போலிஸ் அதிகாரிகள் உள்ளடக்கிய 50 கண்காணிப்பு குழுக்கள் ஏற்படுத்தப்பட்டிருப்பதாக அவர் தெரிவித்தார்.

கடந்த சனிக்கிழமை தொடங்கி இதுவரை மாநில தேர்தல் தொடர்பாக 3 புகார்கள் பெறப்பட்டிருப்பதாகவும் அது தொடர்பாக விசாரணை அறிக்கை திறக்கப்பட்டிருப்பதாகவும் இருப்பதாகவும் புஸ்பாநாதன் கூறினார்.

 Tags
KEMPEN PILIHANRAYA NEGERI KE-15 PULAU PINANG


கடலில் மிதந்து வந்த ஆடையில்லா பிறந்த குழந்தையின் சடலம்

கோத்தா கினாபாலு ; ஜூன் 11 – நேற்று மதியம் 6:30 மணியளவில் , கோத்தா கினாபாலு, கம்போங் தஞ்சோங் ஆறு லாமா எனுமிடத்தில் உள்ள கடல் பகுதியில் பிறந்த குழந்தையின் சடலம் ஆடை ஏதுமில்லாமல் மிதந்து கொண்டுருந்ததை பொதுமக்கள் கண்டெடுத்து போலிசில் புகார் அளித்துள்ளனர்.

ஆணா பெண்ணா என அடையாளம் தெரியாத அச்சிசு பிறந்தவுடன் தூக்கி ஆற்றில் வீசப்பட்டிருக்கலாம் என நம்பப்படுகிறது.

மேல் பரிசோதனைக்காக அக்குழந்தையின் உடல் மருத்துவமனைக்கு அனுப்பி வைக்கப்பட்டிருக்கும் நிலையில், இச்சம்பவம் குறித்து தகவல் தெரிந்தவர்கள் உடனடியாக போலிசை தொடர்புக் கொள்ள கேட்டுக் கொள்ளப்படுகின்றனர்.

 Tags
A baby's body

in the sea

was found floating

without clothes.


அமெரிக்க   அதிபர் தேர்தல்  கருத்துக்  கணிப்பில்  டோனல்ட் டிராம் முன்னணி

வாஷிங்டன், பிப் 15 – அடுத்த ஆண்டு நடைபெறவிருக்கும் அமெரிக்க அதிபர் தேர்தலில் குடியரசு கட்சியின் வேட்பாளராக களம் இறங்குவதற்கு திட்டமிட்டுள்ள முன்னாள் அதிபர் Donald Trump கருத்துக் கணிப்பில் 43 விழுக்காட்டினரின் ஆதரவைப் பெற்று முன்னணியில் உள்ளார். South crolina மாநில கவர்னர் Nikki Haley மற்றும் புளோரிடா கவர்னரான Ron Desantis ஆதியோரும் குடியரசு கட்சியின் சார்பில் அதிபர் பதவிக்கு வேட்பாளராக போட்டியிடும் திட்டத்தில் உள்ளனர். இவர்களில் 31 விக்காடு குடியரசு கட்சியின் உறுப்பினர்களின் ஆதரவை பெற்றுள்ள Ron Desantis இன்னும் அதிகாரப்பூர்வமாக தமது முடிவை அறிவிக்கவில்லை. இதற்கு முன் டிரம்ப் நிர்வாகத்தில் ஐ.நாவுக்கான அமெரிக்க தூதரக இருந்த Niki Haley 4 விழுக்காட்டு ஆதரவை மட்டுமே பெற்றுள்ளார்.

 Tags
Haley trails in 2024

Trump leads Republicans

white house Race


மாணவர்கள் குறைவாக உள்ள தமிழ்ப்பள்ளிகள் இணைக்கப்படக் கூடாது:  ஒருங்கிணைந்த இந்தியர் இயக்கங்களின் அறைகூவல்

கோலாலம்பூர், மார்ச் 8 – தமிழ்ப்பள்ளிகளின் எதிர்காலம் குறித்து விவாதிக்க 36 சமூக இயக்கங்கள் அண்மையில் தலைநகர் பிரிக்பீல்ட்ஸில் ஒன்று கூடி சில தீர்மானங்களை நிறைவேற்றின.

அதில், எக்காரணத்தைக் கொண்டும் தமிழ்ப்பள்ளிகள் மூடப்படுவதையோ, அருகிலுள்ள பள்ளிகளோடு இணைக்கப் படுவதையோ ஆதரிக்கப் போவதில்லை,

தேசியக் கல்வி ஆலோசனை மன்றத்தில் தமிழ் எழுதப் படிக்கத் தெரிந்த உறுப்பினர் ஒருவர் நியமிக்கப்பட வேண்டும்,

கல்வியமைச்சர் அலுவலகத்தில் தமிழ் எழுதப் படிக்கத் தெரிந்த ஓர் அதிகாரி நியமிக்கப்பட வேண்டும் என்ற 3 முக்கிய தீர்மானங்களை, ஒருங்கிணைந்த இந்தியர் இயக்கங்கள் கூடி நிறைவேற்றின.

முன்னதாக அந்த கூட்டம் மலேசியத் தமிழ்ப்பள்ளிகளின் கல்வி மேம்பாடு, நலனபிவிருத்திச் சங்கத் தலைவர் ம. வெற்றிவேலன் தலைமையில் நடைபெற்றது.

அக்கூட்டத்தில் ஒளிவிளக்கு அமைப்பின் தேசியத் தலைவர் ஜெயசங்கர் மற்றும் மகேஸ்ராம், சமூக-கல்வி ஆய்வாளரான முனைவர் குமரன் வேலு, மலேசியத் தேர்வு வாரியத்தின் முன்னாள் உதவி இயக்குநர் திரு. பி.எம்.மூர்த்தி, செடிக் வாரியத்தின் முன்னாள் இயக்குநர் குரு என்ற சத்தியா உட்பட மேலும் பல முக்கிய பிரமுகர்களும் கலந்து கொண்டனர்.

 Tags
A call by the

should not be merged

tamil schools

United Indian Movements

with fewer students


கட்டாயத் தொழிலாளர்கள் விவகாரத்தில் சமரசம்  கிடையாது   மனிதவள அமைச்சர்  சிவகுமார் அறிவிப்பு

புத்ரா ஜெயா, ஆக. 30- கட்டாய தொழிலாளர்கள் விவகாரத்தில் எந்த தரப்புடனும் சமரசம் செய்து கொள்ளாது என மனித வள அமைச்சர் வி. சிவக்குமார் தெரிவித்திருக்கிறார். First Solar (Malaysia) Sdn. Bhd நிறுவனம் HighTech Park, Kulim, Kedah-வில் இயங்குகிறது. உற்பத்தி தொழிற்சாலையான இந்த நிறுவனம் அமெரிக்காவின் அரிசோனாவில் உள்ள ஃபர்ஸ்ட் சோலார் இன்க் (Inc di Arizona, Amerika Syarikat) நிறுவனத்திற்கு சொந்தமானது.உள்ளூர் தொழிலாளர்கள் மட்டுமே இருப்பினும், நான்கு ஒப்பந்ததாரர்கள் (kontraktor) மூலம் வெளிநாட்டு தொழிலாளர்கள் நியமிக்கப்பட்டுள்ளனர். இந்த ஒப்பந்ததாரர்களின் முதலாளிகள் அந்நியத் தொழிலாளர்களின் பாஸ்போர்ட் மற்றும் மற்றும் சம்பளத்தை பிடித்தம் செய்துள்ளனர்.

சம்பந்தப்பட்ட First Solar (Malaysia) Sdn. Bhd நிறுவனம் நடவடிக்கை எடுத்து வெளிநாட்டு தொழிலாளர்களுக்கான பாஸ்போர்ட் மற்றும் ஊதியத்தை திருப்பித் தரும்படி ஒப்பந்ததாரர்களுக்கு உத்தரவு பிறப்பித்துள்ளது.

இந்த விவகாரத்தில் மலேசிய தொழிலாளர் துறை இன்னும் சம்பந்தப்பட்ட First Solar (Malaysia) Sdn. Bhd நிறுவனத்திடம் இருந்து தேவையான தகவல்களைப் பெறவில்லை. இது தொடர்பில் கூடுதல் தகவல்களை கொடுக்க அமெரிக்காவின் கார்ப்பரேட் அலுவலகத்தின் அனுமதி தேவை என நியமிக்கப்பட்டுள்ள 4 நிறுவனத்தின் ஒப்பந்ததாரர்கள் தொடர்பான எந்த தகவலும் பெறவில்லை. இந்த கட்டாய தொழிலாளர்கள் விவகாரம் தொடர்பில் மனிதவள அமைச்சு மேலும் விசாரணைகளை மேற்கொள்ளும் என்று சிவகுமார் இன்று தெரிவித்தார்.

மனிதவள அமைச்சு அனைத்துத் துறைகளிலும் கட்டாயத் தொழிலாளர் பிரச்சினையைத் தீர்க்க உறுதிபூண்டுள்ளது.

 Tags
Compulsory workers In the affair

Minister of Manpower - Sivakumar announcement

No compromise


பழம்பெரும் இயக்குனர் கே.விஸ்வநாதன் இறந்த 24 நாட்களுக்கு பின் அவரது மனைவி காலமானார்

நீண்ட நாட்களால நோய்வாய்ப்பட்டிருந்த, பழம்பெரும் திரைப்பட தயாரிப்பாளரும், தெலுங்கி திரையுலகின் பிரபல நடிகருமான கே.விஸ்வநாத், பிப்ரவரி மூன்றாம் தேதி காலமானார்.

கணவர் இறந்த 24 நாட்களுக்கு பிறகு, அவரது மனைவி ஜெயலட்சுமியும் காலமானதாக தகவல் வெளியாகியுள்ளது.

88 வயதான ஜெயலட்சுமி வயது மூப்பு காரணமாக காலமானதாக கூறப்படுகிறது.

தெலுங்கு திரையுலக பிரபலங்களும், இரசிகர்களும் அவருக்கு இறுதி மரியாதை செலுத்தி வருகின்றனர்.

உலக நாயகன் கமல்ஹாசன் நடிப்பில் வெளி வந்த, சலங்கை ஒலி, சிப்பிக்குள் முத்து, பாசவலை உள்ளிட்ட படங்களை இயக்கியதாலும், குருதிப்புனல், முகவரி, பகவதி, யாரடி நீ மோகினி போன்ற படங்களில் நடித்ததாலும், தமிழ் திரையுலகிலும் விஸ்வநாதன் பிரபலமானார் என்பது குறிப்பிடத்தக்கது.

 Tags
after his death

Jayalakshmi passes away 24 days

K. Viswanath's wife

Legendary director


கைதான ஆடவன் போலிசிடமிருந்து தப்பியோட்டம்; கவனக் குறைவு காரணமா ? விசாரணையில் 2 போலிஸ் அதிகாரிகள்

ஸ்தாபாக், ஜூலை 31 – கைதாகி விலங்கிடப்பட்ட வெளிநாட்டு ஆடவன் ஒருவன் போலிஸ் வண்டியிலிருந்து தப்பியோடிய சில மணி நேரங்களுக்குப் பின்னர் பிடிபட்ட நிலையில், அதில் சம்பந்தப்பட்டிருந்த இரு போலிஸ் அதிகாரிகள் மீது விசாரணை நடத்தப்படவுள்ளது.

கடந்த சனிக்கிழமை ஜாலான் கூச்சிங்கில் மதியம் 12.50 அளவில் நடந்த அச்சம்பவத்தில், விலங்கிடப்பட்ட அந்த ஆடவன், போலிஸ் வண்டி கிளம்பும் தருவாயில், விலங்கிலிருந்து தன்னை விடுவித்து வண்டியிலிருது தப்பியோடியுள்ளான். அதன் பின்னர் இரவு 9.50 வாக்கில் அவ்வாடவனை ஸ்தாபாக் அருகே மீண்டும் போலிசார் கைது செய்துள்ளனர்.

மீண்டும் கைது செய்யப்பட்ட அந்த ஆடவனை விசாரித்ததில், தான் எப்படி விலங்கிடப்பட்ட நிலையிலிருந்து விடுவித்துக் கொண்டதையும் விளக்கியதாக கோலாலம்பூர் போலிஸ் தலைவர் Datuk Mohd Shuhaily தெரிவித்துள்ளார்.

இந்நிலையில் பணியின் போது கவனக்குறைவாக இருந்தார்களா எனும் அடிப்படையில் இரு போலிஸ் அதிகாரிகள் மீது விசாரணை நடத்தப்பட்டு வருகிறது.

 Tags
after foreigner escapes from their vehicle along Jalan Kuching

Two KL cops in hot water


கரிகாற்சோழன்  இலக்கிய மேடை  நாடக வசனப்  படிவம் வழங்கும்  நிகழ்வு  டத்தோ சகாதேவன் தொடக்கி வைத்தார்

கோலாலம்பூர், பிப் 17- 1959 ஆம் ஆண்டு கலைஞர் ஆழி அருள்தாசன் அவர்களால் தொடங்கிய மலேசிய தமிழர் கலைமன்றத்தின் கலைப் பயணம் தற்போது வைர விழாவை நோக்கி அடியெடுத்து வைக்கிறது. இந்த இயக்கம் தேசிய நிலநிதி கூட்டுறவு சங்கத்தின் டான்ஸ்ரீ கே.ஆர் சோமா கலை கலாச்சார வாரியத்தின் ஆதரவில் மேடை நாடகங்களை படைத்து வருகிறது. 2017 ஆம் ஆண்டில் பொன்னியின் செல்வன் மாபெரும் நாடகம் தோட்ட மாளிகையில் பெரும் ஆதரவோடு அரங்கேற்றம் செய்யப்பட்டது. அந்த வெற்றியின் தொடர்ச்சியாக எதிர்வரும் ஜூலைத் திங்கள் 22 முதல் 27 ஆம் தேதிவரை தமிழர் மாண்பினை எடுத்துரைக்கும் கரிகாற்சோழனின் புகழ் பாடும் சகாப்தத்தை இலக்கிய மேடை நாடாகமாக மலேசிய தமிழர் கலைமன்றம், டான்ஸ்ரீ சோமா வாரியத்தின் நல்லாசியுடன் பெட்டாலிங் ஜெயா தோட்ட மாளிகையில் முற்றிலும் இலவசமாக மேடையேற்றவுள்ளது என மன்றத்தின் தலைவர் எம்.எஸ் மணியம் தெரிவித்துள்ளார்.

 Tags
Datuk Sahadeva

Dramatic

Karikatcholan Literary platform

provide event


வெந்த புண்ணில் வேலை பாய்ச்சுவதா ?  மகனை இழந்த  நீலவேணி  வேதனை

ஈப்போ , ஏப் 25 – என் மகன் Autism குறைபாட்டில் பாதிக்கப்பட்டிருப்பதை நான் மறைத்துவிட்டதாக ஈப்போ Kinder Labs பாலர் பள்ளியின் தலைமையாசிரியை கூறியதாக ஈப்போ மாவட்ட போலீஸ் தலைவர் துணைக் கமிஷனர் Yahaya Hassan தெரிவித்திருப்பது வெந்த புண்ணில் வேள் பாய்ச்சுவது போல் இருப்பதாக கூறியிருக்கின்றார் தனேஷ் நாயரின் தாயார் நீலவேணி. ஏப்ரல் 17ஆம் திகதி, சம்பந்தப்பட்ட பாலர் பள்ளியில் சேர்க்கப்பட்ட 4 வயது தனேஷ் நாயர் அதே நாளில் அருகிலிருந்த நீச்சல் குளத்தில் விழந்த நிலையில், கடந்த ஞாயிற்றுக்கிழமை அச்சிறுவன் மரணமுற்றது அவரது குடும்பத்திற்கு பேரிடியாக விழுந்தது.

தன் மகனின் இறப்பிற்கு பாலர் பள்ளியின் கவனக் குறைவே காரணம் என கூறிவரும் தாயார் நீலவேணி, தனேஷ் நாயருக்கு Autism இருப்பதை பாலர் பள்ளி நிர்வாகத்திடம் தெரிவிக்கவில்லை என அதன் தலைமையாசிரியர் கூறுவது தமக்கு அதிர்ச்சியை ஏற்படுத்தியிருப்பதாக தெரிவித்துள்ளார்.

 Tags
Burnt wound

He lost

his son

Nilaveni Anguish

Work flow


தமிழக  தொழிலாளி  விநாயக மூர்த்தி   கொலை செய்யப்பட்டு சாக்குப் பையில் போடப்பட்ட சம்பவம்  10 சந்தேகப்  பேர்வழிகள்  தடுத்து வைப்பு

கோலாலாலம்பூர், ஆக 10 – தமிழக தொழிலாளியான தஞ்சவூர், பட்டுக்கோட்டை அருகே மண்ணை நகர் பகுதியைச் சேர்ந்த சேர்ந்த விநாயகர் மூர்த்தி என்பவரை கொலை செய்து பிளாஸ்டிக் சாக்குமூட்டையில் போடப்பட்ட சம்பவம் தொடர்பில் கைது செய்யப்பட்ட சந்தேகப் பேர்வழிகள் தற்போது தடுத்து வைக்கப்பட்டிருப்பதாக செட்டாங் மாவட்ட போலீஸ் தலைவர் ஏ.சி.பி அன்பழகன் தெரிவித்துள்ளார். சிலாங்கூர் Taman Bukit Serdang கிலுள்ள ஓர் உலோக மறுசுழற்சி கடைப்பகுதியில் விநாயக மூர்த்தியின் உடல் கண்டெடுக்கப்பட்ட சம்பவம் தொடபாக சந்தேகத்தின் பேரில் கைது செய்யப்பட்ட 13 பேரில் மூன்று பெண்கள் ஜாமினில் விடுதலை செய்யப்பட்ட வேளையில் பழைய உலோக மறுசுழற்சி நிலையத்தின் குடும்ப உறுப்பினர்கள் மற்றும் தொழிலாளர்கள் உட்பட 10 பேர் தடுத்து வைக்கப்பட்டனர். 20 முதல் 58 வயதுக்குட்பட்ட அவர்களிடம் விசாரணை மேற்கொண்டு வருவதாக அன்பழகன் தெரிவித்தார். கூர்மையான ஆயுதத்தினால் தாக்கப்பட்டதே விநாயக மூர்த்தியின் மரணத்திற்கு காரணம் என அவரது சவ பரிசோதனை மூலம் தெரியவந்திருப்பதாக அவர் கூறினார். அதே வேளையில் கொலை செய்யப்பட்ட விநாயக மூர்த்தியின் உடல் இன்னமும் செர்டாங் மருத்துவமனையின் சவக்கிடங்கில் இருந்துவருவதாகவும் அவர்களது உறவினர்கள் இங்கு வந்து சடலத்தை பெற்றுச் செல்வதாக கூறியிருப்பதாகவும் அன்பழகன் தெரிவித்தார்.

இதனிடையே விநாயக மூர்த்தியை விடுதலை செய்வதற்காக 10 லட்சம் ரூபாய் வழங்கப்பட வேண்டும் என இதற்கு முன் அவர் வேலை செய்து வந்த இரும்பு நிறுவனத்தின் முதலாளி தொலைபேசியில் மிரட்டியதாக அவரது குடும்பத்தினர் கூறியதாக தமிழகத்தின் தந்தி டிவி செய்தியில் தெரிவிக்கப்பட்டுள்ளது.

 Tags
ACP Anbalagan clarification

regarding indian worker murder


ரி.ம  8,000    மேலான போலி  பொருட்கள்    பறிமுதல்

பட்டர்வெர்த், ஜூன் 9 – உள்நாட்டு வணிகம் மற்றும் வாழ்க்கை செலவினம் அமைச்சின் அதிகாரிகள் பினாங்கில் 8,000 ரிங்கிட்டிற்கும் மேலான போலி பொருட்களை பறிமுதல் செய்தனர். Taman Chai Leng கில் உள்ள ஒரு வீடு போலி பொருட்களின் கிடங்காக பயன்படுத்தப்பட்டிருந்ததாக பினாங்கு மாநில உள்நாட்டு வாணிகம் மற்றும் வாழ்க்கை செலவினத்துறையின் மாநில இயக்குனர் S . ஜெகன் தெரிவித்தார். தங்களுக்கு கிடைத்த உளவுத் தகவலின் மூலம் அந்த வீட்டில் மேற்கொள்ளப்பட்ட பரிசோதனையில் அங்கு போலி பொருட்கள் வைக்கப்பட்டிருந்ததும் கண்டுப்பிடிக்கப்பட்டதாக அவர் தெரிவித்தார், 164 ஜோடி காலணிகள், மற்றும் வர்த்தகம் தொடர்பான பல ஆவணங்களும் பறிமுதல் செய்யப்பட்ட தகவலையும் அவர் வெளியிட்டார்.

 Tags
Counterfeit Branded Goods

in Butterworth

KPDN Seized


ஹோட்டல்  அறைகளில்  பேய் நடமாட்டம் முன்பதிவுக்கு வழங்கிய பணத்தை திரும்ப தருவீர்   – விருந்தினர்கள் கோரிக்கை

கோலாலம்பூர், பிப் 12 – தங்களது அறைகளில் பேய் நடமாட்டம் இருப்பதால் முன் பதிவுக்கு செய்த பணத்தை திரும்ப ஒப்படைக்கும்படி ஹோட்டல்களின் விருந்தினர்கள் கோரிக்கை விடுத்து வருவதாக மலாக்கா ஹோட்டல்கள் சங்கம் தெரிவித்துள்ளது. ஹோட்டல் அறையில் தாங்கள் தங்யிருக்கும்போது எதிர்பாரத அபூர்வ சக்தி ஒன்றை தாங்கள் எதிர்நோக்குவதால் பணத்தை திரும்ப ஒப்படைக்கும்படி விருந்தினர்களிடமிருந்து கோரிக்கைகளை சில ஹோட்டல்கள் எதிநோக்குவதாக மலாக்கா ஹோட்டல்கள் சங்கத்தின் நிர்வாகக் குழு உறுப்பினர் Sazali Sabri தெரிவித்தார். விடுமுறை காலத்தின்போது மலாக்கா நகரிலிருந்து தொலைதூரத்தில் உள்ள ஹோட்டல்களில்தான் பேய் நடமாட்டம் இருப்பதாகக் கூறி முன்பதிவு கட்டணத்தை ஹோட்டல் விருந்தினர்கள் கோருவதாக அவர் கூறினார். எனினும் முன்பதிவுக் கட்டணத்தை திரும்ப வழங்குவது ஹோட்டல் நிர்வாத்தின் பிரத்தியோக உரிமையாகும் என Sazai Sabri தெரிவித்தார்.

 Tags
for refund due to

ghostly encounters

in Melaka faced

Some hotels

wih requests


வங்காளதேசத்தில் நீடிக்கும் மின் விநியோகத் தடை ; முக்கிய தொழில்துறைகள் பின்னடைவு

வங்காளதாத்தில் ஏற்பட்டுள்ள மின் விநியோகத் தடை இன்னும் இரு வாரங்களுக்கு நீடிக்கலாம் என, அந்நாட்டு மின்துறை அமைச்சர் கூறியுள்ளார்.

அதிகரித்து வரும் வெப்பநிலை காரணமாக மின்சார பயன்பாடு அதிகரித்துள்ளது. அதனை ஈடு செய்யும் மின் உற்பத்தி ஆலைகளில் எரிபொருள் தட்டுப்பாடு ஏற்பட்டுள்ளதால் மின்சார தடை நீடிப்பதாக கூறப்படுகிறது.

குறிப்பாக, அண்மையில் வங்காளதேசத்தை தாக்கிய சூறாவளியால், மின் உற்பத்தி ஆலைகளுக்கான இயற்கை எரிவாயு விநியோகம் துண்டிக்கப்பட்டதாலும், விலை ஏற்றத்தால் இயற்கை எரிவாயு இறக்குமதி குறைக்கப்பட்டதாலும் கடந்த ஏப்ரல் தொடங்கி கடுமையான மின் பற்றாக்குறையை எதிர்நோக்கியுள்ளது வங்காளதேசம்.

அதனால், அந்நாட்டின் பொருளாதார வளர்ச்சியில் முக்கிய பங்களிப்பை வழங்கும் ஆடை தயாரிப்பு துறை, நீடிக்கும் மின் விநியோகத் தடையால் பெரும் அச்சுறுத்தலை எதிர்நோக்கியுள்ளதாகவும் கூறப்படுகிறது.

 Tags
Bangladesh outages

likely to go

on longer


பாஸ் தலைவர்  ஹடி அவாங்கிற்கு எதிராக  கெப்போங் எம்.பி  Lim Lip Eng போலீசில்  புகார்

கோலாலம்பூர் , மே 12 – மலாய்க்காரர்கள் அல்லாதாரும், முஸ்லிம் அல்லாதாரும் தேசிய ஒற்றுமைக்கு மிரட்டலாக இருப்பதாக பாஸ் கட்சியின் தலைவர் டான்ஸ்ரீ

Abdul Hadi Awang தெரிவித்ததைத் தொடர்ந்து அவருக்கு எதிராக DAP கெப்போங் நாடாளுமன்ற உறுப்பினர் Lim lip Eng போலீசில் புகார் செய்துள்ளார். நிந்தனை சட்டம் உட்பட பல்வேறு சட்டவிதிகளுக்க ஏற்ப பாஸ் தலைவர் மீது விசாரணை நடத்தப்பட வேண்டும் என கெப்போங் போலீஸ் நிலையத்தில் செய்த புகாரில் Lim Lip Eng கேட்டுக்கொண்டார். 1948 ஆண்டின் நிந்தனைச் சட்டம் மற்றும் 1998ஆம் ஆண்டின் தொடர்பு,பல்லூடக சட்டத்தின் பல்வேறு விதிமுறைகளுக்கு கீழ் Hadi Awang மீது விசாரணை நடத்தப்பட வேண்டும் என Lim Lipu Eng கோரிக்கை விடுத்துள்ளார்.

 Tags
against

Hadi

Kepong

lodges

mp

report


மலேசியாவில் அதிகம் திருடப்படும்  கார்களில்  புரோட்டோன் வீரா-விற்கு முதலிடம்

கோலாலம்பூர், ஜன 20 – மலேசியர்களால் அதிகம் விரும்பி வாங்கப்பட்ட காரான Proton Wira , திருடர்களுக்கும் அதிகம் பிடித்த காராகவும் இருந்துள்ளது.

ஏனெனில், கடந்த 11 ஆண்டுகள் தொடர்ச்சியாக நாட்டில் அதிகம் திருடப்பட்ட கார்கள் என்ற ‘அந்தஸ்தை’ அவ்வகை கார் தக்க வைத்துக் கொண்டிருப்பதாக, வாகன திருட்டுகளைக் குறைக்கும் மலேசிய மன்றம் தெரிவித்துள்ளது.

அந்த புள்ளி விபரம், காப்புறுதி நிறுவனங்கள் பெற்ற இழப்பீட்டுக்கான கோரிக்கைகளின் அடிப்படையில் திரட்டப்பட்டதாக, அம்மன்றத்தின் ஒருங்கிணைப்பாளர் Mas Tina Abdul Hamid தெரிவித்தார்.

2021- இல் மொத்தமாக 131 புரோட்டோன் வீரா ( Proton Wira ) கார்கள் திருடப்பட்ட வேளையில், 75 புரோட்டோன் ஈஸ்வாரா (Proton Iswara ) கார்கள் திருடுப் போகின.

அந்த வரிசையில் பெரோடுவா மைவி ( Perodua Myvi ) கார் ஆறாவது இடத்தைப் பிடித்துள்ளது. அதிகம் திருடுப் போகிற வெளிநாட்டு கார்களில் Toyota Hilux -கிற்கு முதலிடம்.

இவ்வாறு திருடப்படும் கார்களில் மெர்சிடிஸ் பென்ஸ் 10,000 ரிங்கிட்டுக்கும், ஹைலக்ஸ் கார் 12,000 ரிங்கிட்டுக்கும், வீரா கார் 3,000 ரிங்கிட்டுக்கும் கள்ளச் சந்தையில் விற்கப்படுவதாக Mas Tina தெரிவித்தார்.

 Tags
in Malaysia

is ‘most stolen vehicle’

Proton Wira


அரசாங்கத்தை  அமைப்பதற்கு  ஆதரவு இருந்தால் நாடாளுமன்றம் கூடும்வரை  காத்திருப்பீர்  – அன்வார்

கோலாலம்பூர், மே 5 – அரசாங்கத்தை அமைப்பதற்கு எதிர்க்கட்சிகள் போதுமான நாடாளுமன்ற உறுப்பினர்களை கொண்டிருந்தால் நாடாளுமன்றக் கூட்டம் மீண்டும் கூடும்வரை எதிர்க்கட்சிகள் காத்திருக்க வேணடுமென பிரதமர டத்தோஸ்ரீ அன்வார் இப்ராஹிம் தெரிவித்துள்ளார். அரசாங்கம் அமைப்பதற்கு போதுமான நாடாளுமன்ற உறுப்பினர்களின் எழுத்துப்பூர்வமான சத்திய பிரமான பிரகடனத்தை எதிர்க்கட்சிகள் கொண்டிருந்தால் அதனை அவர்கள் நாளுமன்றத்தில் நிருபிக்கலாம் என அவர் கூறினார். எனினும் அடுத்த பொதுத் தேர்தல்வரை முழு தவணைக் காலத்திற்கும் ஒன்றுமை அராங்கம் தொடரந்து இருக்கும் என தாம் உறுதியாக நம்புவதாக பக்காத்தான் ஹாராப்பான் தலைவருமான அன்வார் இன்று செய்தியாளர்களிடம் தெரிவித்தார்.

 Tags
Anwar tells opposition

sit if you have the numbers

Wait for parliment


தம்போய் வட்டாரத்தில் ஏற்பட்ட  கைகலப்பு  தொடர்பில்  5 ஆடவர்களும்  ஒரு  பெண்ணும்  கைது

ஜோகூர் பாரு, மே 29- தம்போய் வட்டாரத்தில் நிகழ்ந்த கைகலப்பு தொடர்பில் ஐந்து ஆடவர்கள் மற்றும் ஒரு பெண்ணை போலீசார் கைது செய்தனர். கைது செய்யப்பட்ட அனைத்து உள்நாட்டு பிரஜைகளும் 24 முதல 35 வயதுக்குட்பட்டவர்கள் என வட ஜோகூர் பாரு போலீஸ் தலைவர் Balveer Singh தெரிவித்தார். நேற்று முன் தினம் இரவு 11.30 மணியளவில் நிகழ்ந்த அந்த கைகலப்பபில் சம்பந்தப்பட்டவர்கள் குறித்து போலீசார் அடையாளம் கண்டிருப்பதாக அவர் கூறினார். அந்த கைகலப்பு தொடர்பான 28 வினாடி காணொளி ஒன்று சமூவ வலைத்தளங்களில் வைரலானதை Balveer Sing உறுதிப்படுத்தினார். கைது செய்யப்பட்ட அனைவரும் விசாரணைக்காக நான்கு நாட்களுக்கு தடுத்து வைக்கப்பட்டுள்ளனர்.

 Tags
6 Arrested

case in Tampoi

in connection

with the rioting


ரி.ம 400,000 மதிப்புள்ள போதைப் பொருள் பறிமுதல்

தானா மேரா, செப் 11 – கிளந்தான் , தானா மேராவில் போலீஸ் மேற்கொண்ட இரண்டு வெவ்வேறு நடவடிக்கையில் சுமார் 400,0000 ரிங்கிட் மதிப்புள்ள போதைப் பொருளைப் பறிமுதல் செய்தனர். இவற்றில் 200க்கும் மேற்பட்ட போதை மாத்திரைகள் மற்றும் 183 கிரெம் ஷாபு போதைப் பொருள் ஆகியவையும் அடங்கும் என தானா மேரா OCPD முஹமட் ஹகி ஹஸ்புல்லா தெரிவித்தார். அதோடு 29 மற்றும் 46 வயதுடைய இரண்டு சந்தேகப் பேர்வழிகள் அபாயகரமான போதைப் பொருள் சட்டத்தின் கீழ் விசாரணைக்கு உதவும்பொருட்டு தடுத்து வைக்கப்பட்டுள்ளதாகவும் அவர் கூறினார்.

 Tags
Cops seize drugs

Tanah Merah

worth nearly RM400000


முட்டை ஓடுகளை விற்க முடியுமா ? ஆச்சரியத்தில் இணைய பயனர்கள்

முட்டை ஓடுகளை அதிக விலையில் விற்க முடியும் என்பதை அறிந்த நபர் ஒருவர், ஆச்சரியத்தையும், உற்சாகத்தையும் வெளிப்படுத்தியுள்ளார்.

தமது 26 ஆண்டு கால வாழ்க்கையில், முதல் முறையாக முட்டை ஓடுகள் விலை மதிப்புடையவை என்பதை இப்போது தான் அறிந்து கொண்டதாக, கைரூல் எனும் அந்நபர் தமது ட்விட்டர் சமூக ஊடகத்தில் பதிவிட்டுள்ளார்.

முட்டையிலிருந்து பிரித்து எடுக்கப்படும் ஓடுகளை நல்ல விலையில் விற்க முடியும்.

முட்டை ஓடுகளில் அதிக பயன்கள் உள்ளதால், பெரிய நிறுவனங்கள் அதிக விலை கொடுத்து அவற்றை வாங்க தயாராக இருக்கின்றன.

பத்து பெட்டி முட்டை ஓடுகளின் விலை இருநூற்று பத்து ரிங்கிட் வரையில் விற்கப்படுவது தமக்கு மிகுந்த ஆச்சரியத்தை ஏற்படுத்தியதாக, கைரூல் தமது பதிவில் குறிப்பிட்டுள்ளார்.

அதனால், கூடுதல் வருமானம் ஈட்ட முட்டை ஓடுகளை சேர்த்து வைக்குமாறு அவர் அறிவுறுத்தியுள்ளார்.

வைரலாகியுள்ள கைரூலின் அந்த ட்விட்டர் பதிவை இதுவரை, ஐந்து லட்சத்து ஏழாயிரம் பேர் பார்வையிட்டுள்ள வேளை ; மூவாயிரத்துக்கும் அதிகமானோர் பகிந்துள்ளனர்.

 Tags
Can you sell

eggshells

in awe

Internet users


150,000 லீட்டர்  டீசல் பறிமுதல்   9 பேர் கைது

கோலாலம்பூர், மார்ச் 8 -ஜோகூரில் Pengerang -கில் பாதுகாக்கப்பட்ட வனப் பகுதியில் உதவித் தொகையில் பெறப்பட்ட 150,000 liter டீசல் எண்ணெயை மற்றொரு கொள்கலன் டேங்கரில் மாற்றிக் கொண்டிருந்தபோது 9 பேர் கையும் களவுமான பிடிபட்டனர். அவர்களில் அறுவர் வெளிநாட்டினராவர். இரவு 10.30 மணியளவில் இரண்டு லோரிகளின் டேங்கரிலிருந்து குழாய் முலம் கப்பலில் உள்ள கொள்கலனுக்கு அந்த டீசல் எண்ணெயை அவர்கள் மாற்றிக்கொண்டிருந்ததாக Kota Tinggi போலீஸ் தலைவர் Hussin Zamora கூறினார். தகவல் அறிந்து Sungai Santi-யிலுள்ள பாதுகாக்கப்பட்ட வனப்பகுதிக்கு சென்ற ஜோகூர் வனத்துறை அதிகாரிகள் அந்த சந்தேகப் பேர்வழிகளை கைது செய்ததோடு மூன்று லட்சம் ரிங்கிட்டுக்கு கூடுதலான மதிப்பைக் கொண்ட டீசல் எண்ணெயை பறிமுதல் செய்தனர். அந்த சந்தேக நபர்கள் கடல் மார்க்கமாக டீசல் எண்ணெயை வெளிநாட்டிற்கு கடத்தும் முயற்சியில் ஈடுபட்டதாக Hussin Zamora நம்பிக்கைத் தெரிவித்தார்.

 Tags
'reserve'

9 arrested for transferring

diesel in the forest


மின்னூட்டி இணைப்பை மென்று தின்ற குழந்தை பரிதாபமாக உயிரிழந்தது

புது டெல்லி, ஆகஸ்ட்டு 3 – இந்தியா, பெங்களூருவில், கைப்பேசி மின்னூட்டி வயரை (wire) மென்று தின்ற எட்டு மாதக் குழந்தை பரிதாபமாக உயிரிழந்தது.

நேற்று புதன்கிழமை அச்சம்பவம் நிகழ்ந்தது.

கைப்பேசிக்கு மின்னூட்டிய பின்னர் மின்னூட்டி வயரின் சுவிட்ச் அணைக்கப்படாமல் அது அப்படியே விட்டுச் செல்லப்பட்டதே அச்சம்பவத்துக்கான காரணம் என போலீசார் கூறியுள்ளனர்.

மின்னூட்டி வயரை (wire) பிடித்திருந்த குழந்தை, அதன் பின்னை மெல்ல முயன்ற போது மின்சாரம் தாக்கியது.

அச்சம்பவத்தை கண்ட குடும்பத்தார், அக்குழந்தையை உடனடியாக மருத்துவமனைக்கு கொண்டு சென்றனர். எனினும், குழந்தை இறந்து விட்டதை மருத்துவ அதிகாரிகள் பின்னர் உறுதிப்படுத்தினர்.

அவ்விவகாரம் தொடர்பில், போலீசார் விசாரணை மேற்கொண்டுள்ளனர்.

 Tags
bayi maut

lepas kunyah wayar

pengecas


ஏர். ஆர். ரஹ்மான் இசை நிகழ்ச்சிக்கு எதிராக இனத்துவேஷ கூற்றை வெளியிட்ட நபர் விசாரிக்கப்படுகிறார்

தலைநகர், பிப் 2 – புக்கிட் ஜாலில் அரங்கத்தில், கடந்த சனிக்கிழமை நடைபெற்ற இசை நிகழ்ச்சி குறித்து, இனத்துவேஷ கூற்றை வெளியிட்ட செல்வாக்கு மிகுந்த “fatinamyralee” என்ற நபருக்கு எதிராக போலீஸ் விசாரணை அறிக்கையை திறந்துள்ளது.

அச்சம்பவம் தொடர்பில் வைரலான காணொளி குறித்து நேற்று புகார் ஒன்று செய்யப்பட்டதை செராஸ் போலீஸ் தலைவர் ஜாம் அலிம் ஜமாலுடின் உறுதிப்படுத்தினார்.

பொது அமைதியை சீர்குலைக்கும் நோக்கத்துடன் வேண்டுமென்றே அவமதிக்கும் செயலில் ஈடுபட்டதற்காக குற்றவியல் சட்டத்தின் 504-வது பிரிவின் கீழும், தொடர்பு பல்லூடக சட்டத்தின் கீழும் விசாரணை மேற்கொள்ளப்படுகிறது.

அது தொடர்பில் சிலரிடமிருந்து வாக்குமூலம் பதிவுச் செய்யப்பட்டு முழு விசாரணை மேற்கொள்ளப்பட்டு வருவதையும் ஜாம் அலிம் சுட்டிக் காட்டினார்.

அதனால், அச்சம்பவம் தொடர்பில் விவரம் அறிந்தவர்கள் 03-21159999 என்ற எண்ணில் போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
at concert

Cops probe

influencer over alleged racial slur


பழங்குடியினர் மேம்பாட்டு துறை அலுவகத்தில் திடீர் தீ விபத்து.

கோம்பாக் , ஜூலை 6 – கோம்பாக் மற்றும் பெட்டாலிங் மாவட்டத்தில் , செயல்பட்டு கொண்டிருந்த பழங்குடியினர் மேம்பாட்டு துறை அலுவலகம் நேற்று நண்பகல் 1.35 மணியளவில்

தீயில் சேதமடைந்துள்ளது.

தகவல் கிடைத்ததை அடுத்து தீயணைப்பு மீட்பு படையினர் சம்பவ இடத்திற்கு விரைந்த போது அலுவலகம் மற்றும் அருகிலிருந்த கொள்கலனும் தீயில் முற்றாக சேதமடைந்துள்ளதாக தெரிய வந்துள்ளது. மேலும் தீயணைப்பு மீட்பு படையினரின் முயற்சியில் தீ சுமார் அரை மணி நேரத்திற்குள் கட்டுப்பாட்டுக்குள் கொண்டு வரப்பட்டது.

இத்தீவிபத்தில் உயிர் சேதம் எதுவும் ஏற்படவில்லை என தெரிவிக்கப்பட்டுள்ளது.

 Tags
Gombak terbakar

Pejabat JAKOA


கோல்ட் கோஸ்ட் மாரத்தோன் போட்டி ; சொந்த சாதனையை முறியடித்தார் பிரபுதாஸ்

நாட்டின் நெடுந்தூர ஓட்டப்பந்தய வீரர் கே. பிரபுதாஸ், தேசிய அரை மரத்தோன் போட்டியில், இதற்கு முன் பதிவுச் செய்த தமது சொந்த சாதனையை முறியடித்துள்ளார்.

நான்காண்டு இடைவெளிக்கு பின், ஆஸ்திரேலியா, குயின்ஸ்லாந்தில் நடைபெற்ற கோல்ட் கோஸ்ட் மாரத்தோன் போட்டியில் கலந்து கொண்டு அவர் அந்த புதிய சாதனையைப் பதிவுச் செய்துள்ளார்.

நெகிரி செம்பிலானை சேர்ந்த 33 வயது பிரபுதாஸ், ஒரு மணி ஆறு நிமிடம் 53 வினாடிகளில், 21.0975 கிலோமீட்டர் தூரத்தை கடந்து, 17-வது இடத்தைப் பிடித்தார்.

அதன் வாயிலாக, TUDM – அரச மலேசிய கடற்படையில் லான்ஸ் கோபரலாக பணிப்புரியும் அவர், இதற்கு முன் 2021-ஆம் ஆண்டு, மே மாதம், ஜப்பானில் நடைபெற்ற போட்டியில் பதிவுச் செய்த ஒரு மணி ஏழு நிமிடம் சொந்த சாதனையை புதுப்பித்துள்ளார்.

முன்னதாக, 2004-ஆம் ஆண்டு, ஒரு மணி ஏழு நிமிடம் 59 வினாடிகளில் அரை மாரட்டோன் ஓட்டத்தை நிறைவுச் செய்து, 17 ஆண்டுகளாக, முன்னாள் தேசிய ஓட்டப் பந்தய வீரர் ஏ. அருள் தேவர் தன்வசம் வைத்திருந்த சாதனையை, 2019-ஆம் ஆண்டு, கோல்ட் கோஸ்ட் மாரத்தோன் போட்டி வாயிலாக, ஒரு மணி ஏழு நிமிடம் 29 வினாடிகளில் பிரபுதாஸ் முறியடித்தார் என்பது குறிப்பிடத்தக்கது.

தமது இந்த மகத்தான வெற்றிக்கு ஆதரவாக இருந்த அனைவருக்கும், முகநூல் பதிவு வாயிலாக பிரபுதாஸ் நன்றி தெரிவித்துக் கொண்டார்.

இம்முறை, கோல்ட் கோஸ்ட் மாரத்தோன் போட்டியில், ஒரு மணி இரண்டு நிமிடம் 16 வினாடிகளை பதிவுச் செய்து ஆஸ்திரேலியா முதலாவது இடத்தையும், ஒரு மணி இரண்டு நிமிடம் 20 வினாடிகளில் ஜப்பான் இரண்டாவது இடத்தையும், ஒரு மணி இரண்டு நிமிடம் 50 வினாடிகளில் நியூசிலாந்து மூன்றாவது இடத்தையும் பிடித்தன.

 Tags
his national half-marathon mark

in Gold Coast

Prabudass smashes


முதன்மை  அடைவு நிலை  குறியீடு தொடர்பில்   அடுத்த வாரம்  அமைச்சர்கள்  விவாதிப்பர்

ஜகர்த்தா, ஜன 9- அமைச்சர்களுக்கு முதல் 100 நாட்களுக்கான முதன்மை நிலை குறியீடான KPI குறித்து விவாதிப்பதற்காக அடுத்த வாரம் அவர்களை சந்திக்கவிருப்பதாக பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். ஒவ்வொரு அமைச்சுகள் மற்றும் அமைச்சர்கள் முக்கிய முதன்மை குறியீட்டை அறிந்து கொள்ளும் பொருட்டு இந்த சந்திப்பு நடத்தப்படுவதாக அவர் கூறியுள்ளார். ஒரு மாதம் கடமை ஆற்றியதைத் தொடர்ந்து ஒவ்வொரு அமைச்சரும் தங்களது அமைச்சின் முதன்மை அடைவு நிலைக்கான குறியீடு மற்றும் எதிர்பார்ப்புகளை அறிந்துகொள்வதற்கு அவர்கள் விவாதிக்கவிருக்கின்றனர். அதன் பிறகு ஒவ்வொரு அமைச்சுக்கான அவர்களது செயல் மற்றும் KPI குறித்து நாங்கள் அறிவிப்போம் என இந்தோனேசியாவிலுள்ள மலேசியர்களுடன் உரையாற்றியபோது அன்வார் இத்தகவலை தெரிவித்தார்.

 Tags
100 days

Cabinet ministers

discuss

First

KPI

next week

PM Anwar

retreat

special


ஈப்போ  கிரின் டவுனில் ரி.ம .21.7 மில்லியன்  செலவில் புதிய கிளினிக் – சிவநேசன்

ஈப்போ , மார்ச் 16 – ஈப்போவில் உள்ள ராஜா பெர்மைசூரி பைனுன் பொது மருத்துவமனையின் அருகில் கிரீன் டவுன் அரசு கிளினிக் எதிர புறம் உள்ள இடத்தில் 21.7 மில்லியன் வெள்ளி செலவில் கார் நிறுத்தும் வசதிகளுடன் புதிய கிளினிக் நிர்மாணிக்கப்படவிருப்பதாக பேரா ஆட்சிக்குழு உறுப்பினர் அ.சிவநேசன் அறிவித்தார். அந்த புதிய கிளினிக் தாய் மற்றும் சேய் அரசு கிளினிக்காகவும் செயல்படும் என கூறிய அவர் புதிய கிளினிக் பணி கடந்த ஜனவரி 12ஆம் தேதி 2023இல் தொடங்கப்பட்டதாகவும் வருகின்ற 2025ஆம் ஆண்டு ஜூலை திங்கள் 7ஆம் தேதி அப்பணி நிறைவடையும் எனவும் சிவநேசன் அறிவித்தார்.

மேலும்,ஈப்போ தெங்கு பைனுன் மருத்துவமனைக்கு வரும் நோயாளிகளும் பார்வையாளர்களும் சாலையின் ஓரத்தில் நிறுத்தி செல்லும் கார்களுக்கு போலீஸ் தரப்பும் ஈப்போ மாநகர மன்றமும் வழங்கிடும் சம்மன்களால் பொது மக்கள் அதிகம் பாதிப்பதையும் நினைவுக்கூர்ந்த சிவநேசன் முறையாகவும் போக்குவரத்துக்கு பாதிப்பை ஏற்படுத்தாத வகையில் நிறுத்தி வைக்கப்பட்டிருக்கும் கார்களுக்கு சம்மன் வழங்குவதை தவிர்க்குமாறு கேட்டுக் கொண்டார். இதன் தொடர்பில் விரைவில் தாம் ஈப்போ மாநகர மன்றத்தையும் காவல்துறையையும் சந்தித்து இப்பிரச்னைக்கு நல்ல தீர்வை காண்பதற்கான செயல்பாட்டை முன்னெடுக்கவிருப்பதாகவும் கூறினார்

 Tags
Green Town

new clinic in

The Silver Government

will set up a

with Parking Easy


லோரிகளை  திருடும்  கும்பல்   முறியடிப்பு

கோலாலம்பூர், ஜூன் 18 – லோரிகளை திருடும் கும்பலை முறியடித்த போலீசார் அந்த வாகனங்களின் இயந்திர எண்களை மாற்றும் நடவடிககையில் ஈடுட்டதன் தொடர்பில் 18 பேர் கைது செய்யப்பட்டனர். சிலாங்கூர் மற்றும் பேராவில் நடைபெற்ற சோதனை நடவடிக்கையில் அவர்கள் கைது செய்யப்பட்டனர். சாலை போக்குவரத்துத்துறையின் ஒத்துழைப்போடு புக்கிட் அமான் குற்றப்புலனாய்வு விசாரணைத்துறை 10 வாகனப் பட்டறைகளிலும் சோதனை நடடிக்கைகளை மேற்கொண்டதாக குற்றப்புலாய்வுத்துறை முகநூலில் வெளியிட்ட அறிக்கையில் தெரிவித்துள்ளது.

 Tags
10 workshops

lorry

raided

syndicate


500 -கும் அதிகமான எரிவாயு கலன்கள் சாலையில் விழுந்து சிதறின

ஜெம்பூல், ஜன 24 – காலியான 500-க்கும் அதிகமான எரிவாயு கலன்களை ஏற்றிச் சென்ற ட்ரெலர் லாரி ஒன்று , Jalan Bahau – Rompin சாலையின் 17 -வது கிலோமீட்டரில் கவிழ்ந்து விபத்துக்குள்ளானது.அந்த சம்பவத்தில், 45 வயது ஓட்டுநர் லாரி முன்புறப் பகுதியில் சிக்கிக் கொண்ட வேளை, எரிவாயு கலன்கள் சாலையில் விழுந்து சிதறின.

தொடக்க விசாரணையில், கட்டுப்பாட்டை இழந்த ட்ரெலர் எதிர்சாலையில் புகுந்து சாலையோர தடுப்பை மோதி கவிழ்ந்ததாக, தெரிய வந்திருப்பதாக ஜெம்பூல் ( Jempol) மாவட்ட போலீஸ் தலைவர் ஹூ ஜங் ஹூக் ( Hoo Chang Hook) தெரிவித்தார்.

 Tags
carrying

more than 500 gas barrels

overturned

the trailer


பெர்சத்துவின்   வாய்ப்பு குறித்து  விரைவில்  பரிசீலிப்பேன்  –  கைரி  தகவல்

கோலாலம்பூர், மே 25 – பெர்சத்துவில் இணையும்படி தமக்கு விடுக்கப்பட்ட அழைப்பு குறித்து விரைவில் முடிவை தெரிவிக்கப் போவதாக அம்னோ இளைஞர் பிரிவின் முன்னாள் தலைவர் கைரி ஜமாலுடின் தெரிவித்திருக்கிறார். என் முடிவுக்காக மற்றவர்களை நீண்ட நாட்கள் காத்திருக்க வைக்க விரும்பவில்லை. இந்த விவகாரத்தில் விரைவில் எனது முடிவை தெரிவிப்பேன் என கைரி கூறினார். நேரமும் காலமும் எவருக்கும் நீண்ட நாள் காத்திருக்காது என்பதால் பெர்சத்து வழங்க முன்வந்த வாய்ப்பை எடுத்துக்கொள்ளும்படி அக்கட்சியின் துணைத்தலைவர் அகமட் பைசால் கூறியிருந்தது குறித்து கைரி கருத்துரைத்தார். கட்சியில் இணைவதற்கு கைரி முன்வந்தால் பெர்சத்துவின் உச்ச மன்ற பதவியை வழங்குவதற்கும் பெர்சத்து தயாராய் இருப்பதாக அக்கட்சியின் தலைவரான டான்ஸ்ரீ முஹிடின் யாசின் கூறியிருந்தார். முஹிடின் பரிந்துரை குறித்து முடிவு செய்வதற்கு தமக்கு இன்னமும் கால அவகாசம் தேவைப்படுவதாக கைரி ஏற்கனவே கூறியிருந்தார்.

 Tags
Khairy says

offe Soon

on Bersatu 's

will decide


எண்ணெய் கொள்கலன் வெடித்ததில் ஒருவர் உயிரிழந்த வேளை; நால்வர் காயம்

தாய்லாந்து, Songkhram நகரில், பராமரிப்பு பணிகளுக்காக நங்கூரமிட்டிருந்த எண்ணெய் கொள்கலன் கப்பலில் ஏற்பட்ட வெடிப்பில், குறைந்தது கப்பல்துறை பணியாளர் ஒருவர் உயிரிழந்த வேளை ; நால்வர் காயமடைந்தனர். காணாமல் போன இதர எழுவரை தேடும் பணிகள் தொடர்கின்றன.

உள்நாட்டு நேரப்படி காலை மணி 9.15 வாக்கில் அந்த வெடிப்பு ஏற்பட்ட போது, சம்பந்தப்பட்ட கப்பலில் 16 பணியாளர்கள் இருந்ததாக கூறப்படுகிறது.

20 ஆயிரம் லிட்டர் பெட்ரோலும், டீசலும் நிரப்பப்பட்டிருந்த அந்த கப்பலில் ஏற்பட்ட வெடிப்பின் அதிர்வுகளால், துறைமுகத்திற்கு அருகில் இருந்த வீடுகளின் கண்ணாடிகள் உடைந்து நொறுக்கியதோடு, சுற்று வட்டாரப் பகுதியை கரும் புகை சூழ்ந்தது.

 Tags
Explosion

four injured

in an oil container

One person died


பொதுமக்களில்  நால்வரை  கொன்ற  சிறுத்தையை   சுடும்படி   உத்தரவு

ரஞ்சி , ஜன 19 – ஜார்கண்ட் மாநிலத்தில் கார்வா மற்றும் அதனை சுற்றியுள்ள இடங்களில் குடியிருக்கும் பொதுமக்களின் உயிருக்கு தொடர்ந்து அச்சுறுத்தலாக இருந்த சிறுத்தையை நிபந்தனையுடன் சுடும்படி அம்மாநில வனத்துறை உத்தரவிட்டது. ஏற்கனவே அந்த சிறுத்தை நால்வரை கடித்து குதறி கொன்றதைத் தொடர்ந்து அந்த இரத்த வெறி பிடித்த மிருகத்தை கொல்வதற்கு வனப்பகுதியைச் சேர்ந்த முதன்மை அதிகாரி அனுமதி வழங்கினார். கடந்த டிசம்பர் மாதம் ஜார்காண்டில் வெவ்வேறு பகுதியில் அந்த சிறுத்தை நால்வரை கொன்றுள்ளது. எனினும் முடிந்தவரை அந்த சிறுத்தையை உயிருடன் பிடிக்க வேண்டும் என்றும் முடியாவிட்டால் அதனை கொல்லும்படி உத்தரவிடப்பட்டுள்ளதாக அதிகாரிகள் தெரிவித்தனர். ஆகக்கடைசியாக ஞாயிற்றுக்கிழமை ஐந்து மணியளவில் காட்டுப்பகுதிக்கு அருகேயுள்ள பண்ணையிலுள்ள ஆடவர் கரடியினால் தாக்கப்பட்டு மரணம் அடைந்தார்.

 Tags
Give Permission

Jharkhand Forest

kill

leopard


கை தொலைபேசியை சேதப்படுத்தி  மாணவரை தாக்கிய  பெண் கைது

கோலாலம்பூர், ஆக 6 – காஜாங்கிலுள்ள தனியார் கல்லூரி வளாகத்தில் மாணவரின் கைதொலைபேசியை சேதப்படுத்தி புத்தகத்தினால் தாக்கிய பெண் ஒருவர் கைது செய்யப்பட்டார். 20 வயதுடைய மாணவரிடமிருந்து புகார் கிடைத்ததைத் தொடர்ந்து அந்த 51 வயதுடைய பெண் கைது செய்யப்பட்டதாக காஜாங் மாவட்ட போலீஸ் தலைவர் Mohd zaid Hassan தெரிவித்தார். வியாழக்கிழமையன்று பிற்பகல் 2 மணியளவில் தனது நண்பருடன் கல்லூரி வளாகத்திற்கு வந்த அந்த பெண் தமது தொலைபேசியை இரவலாக தரும்படி கேட்டதாகவும் அப்போது பாடம் சம்பந்தமான நடவடிக்கைக்காக கை தொலைபேசியை பயன்படுத்த வேண்டியிருப்பதாக அந்த மாணவர் கூறியுள்ளார். அதன் பின் திடிரென தமது கையில் இருந்த தொலைபேசியை அபகரித்து அதனை சாலையில் போட்டு உடைத்ததாக பாதிக்கப்பட்ட மாணவர் தமது போலீஸ் புகாரில் தெரிவித்திருப்தாக Mohd zaid Hassan வெளியிட்ட அறிக்கையில் தெரிவித்துள்ளார்.

அதன் பின்னர் தம்மை தாக்கிய பெண்ணை அருகேயுள்ள ஒரு கடைக்கு பேச்சு நடத்தி வரும்படி அந்த மாணவர் அழைத்துள்ளார். அப்போது அந்த இடத்திற்கு போலீசாரும் வந்துள்ளனர். அவர்கள் பாதிக்கப்பட்ட அந்த மாணவரை புகார் செய்யும்படி கேட்டுக்கொண்டுள்ளனர். அப்போது திடீரென அந்த பெண் ஒரு புத்தகத்தினால் அந்த மாணவரின் தலையில் தாக்கியுள்ளார். அந்த இரண்டு சம்பவங்களும் காணொளியில் பதிவாகி சமூக வலைத்தளத்தில் வைரலாகியிருப்பதாக Mohamad Zaid தெரிவித்தார். இந்த சம்பவத்தை தொடர்ந்து அந்த சந்தேகப் பேர்வழியை கைது செய்ததோடு மாணவரை தாக்குவதற்கு பயன்படுத்திய புத்தகத்தையும் போலீசார் பறிமுதல் செய்தனர்.

 Tags
dengan buku ditahan

pukul pelajar

Wanita rosakkan telefon


இயக்குனரும்  நடிகருமான  கஜேந்திரன் காலமானார்

சென்னை,  பிப் 5-   பிரபல  இயக்குனரும் நடிகருமான   டி.பி கஜேந்திரன் உடல் நலக் குறைவு காரணமாக இன்று  சென்னையிலுள்ள அவரது வீட்டில் காலமானார்.  சிறு நீரக பாதிப்புக்கு உள்ளாகி சிகிச்சைக்குப் பின் நேற்று வீடு திரும்பிய  அவர் இன்று அதிகாரையில்  இறந்தார்.  100க்கும் மேற்பட்ட படங்களில்   68 வயதுடைய கஜேந்திரன்  நடித்துள்ளார்.  பல படங்களில் நகைச்சுவை மற்றும் குணச்சித்திர பாகங்களிலும் அவர் சிறத் நடிப்பை வெளிப்படுத்தியுள்ளார்.  இதுதவிர வீடு மனைவி மக்கள், பாண்டி நாட்டு தங்கம் , பட் ஜட்  பத்மநாபன் , மிடில் கிளாஸ் மாதவன் உட்பட  பல வெற்றிப் படங்களை இயக்கிய பெருமையும்   கஜேந்திரனுக்கு உண்டு.

 நடிகர் விசுவைப் போன்ற  பெரும்பாலும் குடும்ப பாங்கான படங்களை இயக்கியிருக்கும்  கஜேந்திரன்  மிடில் கிளாஸ்  மாதவன் படத்தில்  நடுத்தர குடும்பம் எதிர்நோக்கும் பிரச்னையை சுட்டிக்காட்டியிருந்தார். நேற்று பழம் பெரும் பாடகி  வாணி ஜெயராம்   மறைந்த  நிலையில் இன்று  இயக்குனர்  டி.பி கஜேந்திரன்    மரணத்தினால் திரையுலகினர்  பெரும் சோகத்தில் மூழ்கியுள்ளனர்.

 Tags
and actor

died

director

Gajendran


தமக்கு எதிரான  பாலியல்  தொந்தரவு  புகார்  அவதூறு  அம்சத்தை  கொண்டதாகும்  -அகமட் பைசால்

கோலாலம்பூர், ஆக 3 – தமக்கு எதிராக பெண் ஒருவர் செய்துள்ள பாலியல் தொந்ததரவு புகார் அவதூறு அம்சத்தை கொண்டதாகும் என பெர்சத்து கட்சியின் துணைத்தலைவரான அகமட் பைசால் அசுமு தெரிவித்துள்ளார். ஜூலை 24ஆம் தேதி கோலாலம்பூர், Mont Kiara , Plaza Damas 3 சில் பெண் ஒருவர் டத்தோ அகமட் பைசாலுக்கு எதிராக செய்துள்ள பாலியல் தொந்தரவு மீதான போலீஸ் புகார் சமூக வலைத்தளத்தில் வைராகி வருகிறது. சம்பந்தப்பட்ட அந்த இடத்தில் அன்றைய தினம் தாம் இல்லை என்பதை தம்மால் உறுதியாக கூற முடியும் என்பதோடு இதனை நிருபிக்கவும் முடியும் என அகமட் பைசால் தெரிவித்தார்.

அன்றைய தினத்தில் நான் வேறு மாநிலத்தில் இருந்திருக்கிறேன். நான் இங்கு இல்லாத நிலையில் எப்படி பாலியல் தொந்தரவை ஏற்படுத்தியிருக்க முடியும் என்றும் அவர் வினவினார். இது தொடர்பாக எனது வழக்கறிஞரிடம் பேசி வருகிறேன். விரைவில் இது குறித்து முழு அறிக்கையை வெளியிடுவேன். அதோடு ஹர்த்தமாஸ் போலீஸ் நிலையத்தில் புகார் செய்யவிருப்பதாகவும் அவர் தெரிவித்தார்.

 Tags
counters Peja over a Woman 's Sexual

harassment police report

I can prove i wasn't event there


அர்ஜெண்டினாவில்  நில நடுக்கம்

பெவ்னஸ் அயர்ஸ் , ஜன 21 – தென் அமெரிக்க நாடான அர்ஜெண்டினாவில் இன்று அதிகாலை மணி 3.39 – க்கு ரெக்டர் கருவியில் 6. 5 அளவில் பதிவான நிலநடுக்கம் ஏற்பட்டது. அந்நாட்டின் கார்போடா பகுதியில் சில நிமிடங்கள் நீடித்த நிலநடுக்கத்தின்போது சில கட்டிடங்களிலும் அதிர்வு ஏற்பட்டன. இதனால் அச்சமடைந்த மக்கள் சலைகளுக்கு தப்பியோடினர். நிலநடுக்கம் தொடர்பான பாதிப்பு விவரங்கள் எதுவும் வெளியிடப்படவில்லை.

 Tags
Argentina

Earthquake


LRT நிலையத்தில் பெண்ணுக்கு பாலியல் தொல்லை; ஆடவனை தேடுகிறது போலிஸ்

கோலாலம்பூர், ஜூலை 30 – நேற்று மலூரி LRT நிலையத்தில் ஒரு பெண்ணிடம் அநாகரிகமாக பாலியல் தொல்லை கொடுத்த ஆடவனை போலிஸ் தேடி வருகிறது.

வெள்ளிக்கிழமை காலை 7.58 மணியளவில் நிகழ்ந்த அந்த சம்பவத்தில், ஆடவன் ஒருவன் முதலாவது பிளாட்பாரத்திலிருந்து அத்துமீறி இரண்டாவது பிளாட்பாரத்துக்கு ரயில் தண்டவாளத்தை கடந்து வந்து அந்த சம்பந்தப்பட்ட பெண்ணுக்கு பாலியல் தொல்லை கொடுத்துள்ளான்.

அவ்வாடவனின் செயலால் அதிர்ச்சியுற்ற அப்பெண் கூச்சலிடவே, அருகில் இருந்தவர்கள் அவ்வாடவனை அடித்து அப்பெண்ணை காப்பாற்றியுள்ளனர்.

இருப்பினும் மிகவும் ஆக்ரோஷமாக நடந்துக் கொண்ட அந்த ஆடவனை பிடிக்க முடியாமல் போய்விட்டது. அவ்வாடவன் மீண்டும் தண்டவாளத்தை கடந்துள்ள நிலையில், தனது செருப்பால் கடந்துச் சென்ற ரயில் ஒன்றையும் தணடவாள நடுவில் நின்றுக் கொண்டு தாக்கவும் செய்கிறான்.

இச்சம்பவம் குறித்த காணொளி சமூக வலைத்தளத்தில் பரவலாகியுள்ள நிலையில், வலைத்தளவாசிகளும் தங்களின் கோபத்தையும் அச்சத்தையும் பகிர்ந்து வருகின்றனர்.

இதனிடையே, இச்சம்பவம் குறித்து பாதிக்கப்பட்ட பெண்ணும், சம்பவத்தை நேரில் பார்த்த சில சாட்சியங்களும் போலிசிடம் புகார் அளித்துள்ள நிலையில், பொதுமக்கள் இக்காணொளியை மேலும் மேலும் பகிர வேண்டாம் என அப்பெண் கேட்டுக் கொண்டுள்ளார்.

இச்சம்பவம் குறித்து, LRT நிறுவனமும் தங்களட்து வருத்தத்தை தெரிவித்துக் கொண்டுள்ளதோடு, இதுகுறித்து விசாரித்து வருவதாகவும் கூறியிருக்கிறது.

 Tags
'sexual assault'

at LRT station:

Police hunts for perverted man


துருக்கி, சிரியாவை புரட்டிப் போட்ட நிலநடுக்கம் ;  11,200 பேர்  பலி

இஸ்தான்புல், பிப் 9 – துருக்கியே-வையும் சிரியாவையும் புரட்டிப் போட்டிருக்கும் நிலநடுக்கத்தால் உயிரிழந்தவர்களின் எண்ணிக்கை 11, 200 -ஐ தாண்டியிருக்கும் நிலையில், இடிபாடுகளில் இருந்து பாதிக்கப்பட்டவர்கள் இன்னும் உயிருடன் மீட்கப்பட்டு வருகின்றனர்.

கடந்த 2 தினங்களாக பேரிடர் பகுதியில் , ஆயிரக்கணக்கான மீட்புக் குழுவினர் , தேடி மீட்கும் நடவடிக்கையில் துரிதமாக ஈடுபட்டு வருகின்றனர்.

இவ்வேளையில் நாட்கள் ஆக, உயிரிழந்தோர் எண்ணிக்கை இரண்டு மடங்காக அதிகரிக்கலாமென நிபுணர்கள் எச்சரித்துள்ளனர்.

இந்நிலையில், அந்த மோசமான நிலநடுக்கத்தில் இரு நாடுகளிலும் 2 கோடியே 30 லட்சம் பேர் பாதிக்கப்பட்டிருக்கலாம் என்பதால், வெளிநாடுகள் விரைந்து உதவிகளை அனுப்பி வைக்கும்படி WHO உலக சுகாதார அமைப்பு வலியுறுத்தி இருக்கின்றது.

 Tags
More survivors

the earthquake's death toll

to 11200

were found


KL Ikim கட்டடத்தின் பிரதான மண்டப கூரை இடிந்து விழுந்தது ; அறுவர் காயம்

தலைநகரிலுள்ள, Ikim – மலேசிய இஸ்லாமிய புரிந்துணர்வு கழகத்தின், பிரதான மண்டப கூரை திடீரென இடிந்து விழுந்ததில், ஆறு பணியாளர்கள் காயமடைந்தனர்.

நேற்று காலை மணி 11.55 வாக்கில் அச்சம்பவம் நிகழ்ந்ததாக, கோலாலம்பூர் தீயணைப்பு மீட்புப் படை பேச்சாளர் ஒருவர் தெரிவித்தார்.

Ikim கட்டடத்திலுள்ள, பிரதான மண்டபத்தின் மேற்கூரை முழுமையாக இடிந்து விழுந்த வேளை ; சம்பவத்தின் போது அங்கு ஒத்திகையில் ஈடுபட்டிருந்த அதன் 30 வயதுக்கும் 50 வயதுக்கும் இடைப்பட்ட ஆறு பெண் பணியாளர்கள் காயமடைந்ததையும், அவர் உறுதிப்படுத்தினார்.

காயமடைந்த அனைவரும் சிகிச்சைக்காக உடனடியாக கோலாலம்பூர் மருத்துவமனைக்கு கொண்டு செல்லப்பட்டனர்.

மீட்புப் பணிகள் நண்பகல் மணி 12.51 வாக்கில் நிறைவடைந்த வேளை, கூரை இடிந்து விழுந்ததற்கான காரணம் ஆராயப்பட்டு வருகிறது.

அச்சம்பவம் தொடர்பில், முழு விசாரணை மேற்கொள்ளுமாறு, பொதுப் பணி துறையும் கேட்டுக் கொள்ளப்பட்டுள்ளது.

 Tags
Ikim's main hall

roof in KL collapses

says Bomba

Six hurt after


பாலத்தில்     பஸ் மோதியது    15 பேர் மரணம்

புதுடில்லி, மே 9 – இந்தியாவில் மத்திய பிரதேசத்தில் இந்தூருக்கு சென்றுகொண்டிருந்த பஸ் ஒன்று பாலத்தில் மோதி விபத்துக்குள்ளானதைத் தொடர்ந்து அதில் பயணம் செய்த பயணிகளில் குறைந்தது 15 பேர் மாண்டனர். அந்த பஸ் ஓட்டுனர் தூங்கியதால் அந்த விபத்து ஏற்பட்டதாக விசாரணையில் தெரியவந்தது. அந்த விபத்தில் 37 பேர் காயம் அடைந்தனர். இறந்தவர்களில் மூன்று சிறுவர்களும் அடங்குவர்.

 Tags
15 killed after

asleep at wheel

bus driver falls

in India


எப்போது எங்களுக்கு வேலை கிடைக்கும்? 10 வருடமாக காத்திருக்கும் 100க்கும் மேற்பட்ட கல்வித்துறையில் பட்டதாரிகள்

கோலாலம்பூர், அக் 14 – நாட்டிலுள்ள பொது மற்றும் தனியார் உயர்க்கல்விக் கழகங்களில் கல்வியல் துறையில் பட்டம் பெற்றும் 10 ஆண்டுகளுக்கும் மேலாக ஆசிரியர் துறையில் வேலை வாய்ப்பு இன்றி தவிக்கும் 100க்கும் மேற்பட்டோர் தங்களுக்கு நியாயம் கிடைக்க வேண்டும் என கல்விஅமைச்சில் நேற்று மகஜர் சமர்ப்பித்தனர்.

கல்வித்துறையில் இளங்கலைப் பட்டம் பெற்றவர்கள் கல்வி அமைச்சின் கீழ் ஆசிரியர் பணிக்காக பல முறை மனுச் செய்தும் அவர்களுக்கு வேலை வாய்ப்பு கிடைக்கவில்லை.

இந்த நிலையில்தான் மலேசிய இந்திய கல்வி உருமாற்ற சங்கமான MIETA தலைவர் இளங்கோவன் அண்ணாமலை, மகஜர் வழங்கும் குழுவின் தலைவரான லட்சப் பிரபு ராஜகோபால் , தேசிய வவாசான் இந்தியர்கள் அமைப்பின் தலைவர் டாக்டர் மதியழகன் நாராயணசாமி ஆகியோரின் ஏற்பாட்டில் நேற்று கல்வி அமைச்சரின் அரசியல் செயலாளரிடம் மகஜர் சமர்ப்பிக்கப்பட்டது. பாதிக்கப்பட்டவர்களுக்கு நியாயம் கிடைப்பதற்காக இந்த மகஜர் வழங்கியிருக்கிறோம் என இளங்கோவன் கூறினார்.

கல்வித்துறையில் பட்டம் பெற்று 10 ஆண்டுகளுக்கு மேலாகியும் பலர் ஆசிரியராக பணியாற்றும் வாய்ப்பு இல்லாமல் இருப்பது வேதனைக்குரிய ஒன்று என கல்வி அமைச்சிடம் மகஜர் வழங்கும் குழுவின் தலைவரான லட்சப் பிரபு ராஜகோபால் தெரிவித்தார்.

இது ஒரு வாழ்வாதார பிரச்சனை. ஆண்டுதோறும் ஆசிரியர் துறை பயிற்சிக்குப் பலருக்கு வாய்ப்பு வழங்கப்பட்டு அவர்கள் ஆசிரியர்களாக நியமிக்கப்படுவது வரவேற்கப்பட்டாலும் அரசாங்க மற்றும் பொது பல்கலைக்கழகங்களில் கல்வி துறையில் பட்டம் பெற்றவர்களைக் கல்வி அமைச்சு புறக்கணிப்பது எந்த வகையில் நியாயம் என வவாசான் இந்தியர்கள் நேசனல் அரசு சார்பற்ற இயக்கத்தின் தேசிய தலைவரான டாக்டர் மதியழகன் நாராயணசாமி வினவினார்.

இதனிடையே கடந்த 10 ஆண்டு காலமாக பல முறை ஆசிரியர் வேலைக்காக மனு செய்தும் ஆசிரியராக பணியாற்றுவற்கு வாய்ப்பு கிடைக்காதவர்கள் தங்களின் கசப்பான அனுபவங்களை வணக்கம் மலேசியாவுடன் பகிர்ந்து கொண்டனர்.

நாடு தழுவிய நிலைவிய நிலையில் எங்களிடம் பதிவு செய்து கொண்டுள்ள 160 பேர் மட்டுமின்றி இந்த பிரச்னையை எதிர்நோக்கும் மேலும் பலருக்கும் கல்வி அமைச்சு வேலை வாய்ப்பை வழங்க வேண்டும் என டாக்டர் மதியழகன் கோரிக்கை விடுத்துள்ளார். அரசு சார்பற்ற இயக்கத்தின் தலைவர் என்ற முறையில் தம்மால் என்ன செய்ய முடியுமோ அதை செய்து வருகிறேன். ஆனால் பாதிக்கப்பட்டவர்களுக்கு அரசாங்கம்தான் உதவ முன்வரவேண்டுமென மதியழகன் தெரிவித்தார்.

 Tags
10 years

100 academic graduates

get job

more than

waiting

when

will


பிரதமர் சொந்த மகளை ஆலோசகராக நியமித்தது இதற்கு முன் ஒருபோதும் நிகழ்ந்ததில்லை ; சாடினார் முஹிடின்

கோலாலம்பூர், ஜன 31 – சொந்த மகளை ஆலோசகராக நியமித்த பிரதமரின் செயலை டான் ஸ்ரீ முஹிடின் யாசின் சாடினார்.

இதற்கு முன், பிரதமர் சொந்த மகளை ஆலோசகராக நியமித்த சம்பவம் ஒருபோதும் நிகழ்ந்தது இல்லை என்பதையும் அவர் சுட்டிக்காட்டினார்.

தமது மூத்த மகள் நூருல் இஸ்சாவை, மூத்த பொருளாதார – நிதி ஆலோசகராக நியமனம் செய்ததன் வாயிலாக, தமது ஆதரவாளர்களின் சீர்திருத்த கொள்கைகளுக்கு அன்வார் துரோகம் இழைத்துள்ளதாக முஹிடின் குறிப்பிட்டார்.

20 ஆண்டுகளுக்கும் மேலாக, அன்வார் கூறி வந்த சீர்திருத்த கொள்கையை, அந்நடவடிக்கை வெறும் வெற்றுப் பேச்சாக ஆக்கியுள்ளது.

அதோடு, ஆட்சி அமைத்து நூறு நாட்கள் நிறைவடைவதற்கு முன்னரே, சீர்த்திருத்த கொள்கைகளை அன்வாத் புறக்கணிக்கத் தொடங்கி விட்டதாகவும் முஹிடின் சாடினார்.

 Tags
appoints child as an adviser

It has never happened

PM


டிரெய்லர் கார் விபத்து ; இரண்டாவது பினாங்கு பாலத்தில் போக்குவரத்து நிலைகுத்தியது

டிரெய்லரையும், காரையும் உட்படுத்திய விபத்தால், பினாங்கு,

சுல்தான் அப்துல் ஹலீம் முஅத்ஸம் ஷா பாலத்தில், இன்று போக்குவரத்து நிலைக்குத்தியது.

தீவை நோக்கி செல்லும் பாதையின் நடுப்பகுதியில் அவ்விபத்து நிகழ்ந்ததாக கூறப்படுகிறது.

விபத்துக்குள்ளான டிரெய்லர் சாலையின் தடுப்பில் ஏறி, கார்களும், மோட்டார் சைக்கிள்களும் பயணிக்கும் பாதையை மறித்து நின்றதால் போக்குவரத்து தடைபட்டது, வைரலான காணொளி வாயிலாக தெரிய வந்தது.

விபத்துக்குள்ளான காரின் முன் பகுதியும், பின் பகுதியும் சேதமடைந்தன.

அவ்விபத்து குறித்து போலீசாரும், தீயணைப்பு மீட்புப் படையும் இன்னும் அதிகாரப்பூர்வ அறிவிப்பு எதையும் வெளியிடவில்லை.

 Tags
after

at standstill

bridge

collision

Second Penang

traffic

trailer-car


மலேசியாவை மீண்டும் எள்ளி நகையாடும் ஜோஸ்லின் சியா ; கண்டு கொள்ள வேண்டாம் என மலேசியர்கள் பதிவு

ஷா ஆலாம், ஜூலை 25 – சர்ச்சைக்குரிய நகைச்சுவை நடிகரான ஜோஸ்லின் சியா, மீண்டும் மலேசிய அரசாங்கத்தை கேலி செய்யும் வகையில் கூற்றுகளை வெளியிட்டுள்ளார்.

அண்மையில், மலேசியாவில் இசைநிகழ்ச்சியை வழிநடத்திய போது அநாகரிகமாக நடந்து கொண்ட பிரிட்டனின் The 1975 இசைக்குழுவை தொடர்புப் படுத்தி இம்குறை அவர் பேசியுள்ளார்.

சம்பந்தப்பட்ட இசைக்குழுவினரை கைது செய்ய மலேசியா ஏன் இண்டர்பூல் (Interpol) போலீசாரின் உதவியை நாடவில்லை என, தமது தனிப்பட்ட இன்ஸ்டாகிராம் சமூக ஊடகத்தில் அவர் கேலியாக கேள்வி எழுப்பியுள்ளார்.

அதோடு, தம்மை போல மலேசியாவால் தடை செய்யப்பட்டவர்கள் பட்டியலுக்கு, The 1975 இசைக்குழுவைச் சேர்ந்த மேட்டி ஹீலியையும் (Matty Healy) வரவேற்பதாக அவர் குறிப்பிட்டுள்ளார்.

“மலேசியாவிற்கு நேரடியாக சென்று அவமதித்து வந்த அந்த இசைக்குழுவினரை கைது செய்யப்போவதில்லையா? இண்டர்பூலுக்கு உத்தரவிடவில்லையா? அல்லது உங்கள் சட்ட திட்டங்களை தளர்த்தி விட்டீர்களா?” என ஜோஸ்லின் அந்த பதிவின் வாயிலாக கேள்வி எழுப்பியுள்ளார்.

எனினும், அவரது அந்த பதிவிற்கு அவ்வளவாக வரவேற்பு கிடைக்கவில்லை என்பதோடு, மலேசியர்கள் பலர் அதனை கண்டு கொள்ள வேண்டாம் என பதிவிட்டுள்ளனர்.

குறிப்பாக, “தொடர்ந்து உலக மக்களின் கவனத்தை ஈர்க்க ஜோஸ்லின் கையாளும் மிக மலிவான விளம்பரம் இது” என ஒருவர் பதிவிட்டுள்ள வேளை ; “பாவம் இந்த மூதாட்டி, மலேசியாவின் உள்விவகாரங்களில் தலையிட வேண்டிய கட்டாயத்தில் உள்ளார்.” என மற்றொருவர் குறிப்பிட்டுள்ளார்.

“நீங்கள் செய்ததை நாங்கள் மறந்து முன்னேறி சென்று விட்டோம். நீங்கள் இன்னமும் அதையே பிடித்து தொங்குகிறீர்களா? முன்னேறி செல்லுங்கள்” எனவும் பதிவிடப்பட்டுள்ளது.

கடந்த சனிக்கிழமை, செப்பாங்கில் நடைபெற்ற குட் வைப்ஸ் பெஸ்டிவல் (Festival Good Vibes) இசைநிகழ்ச்சியின் போது அநாகரிகமாக நடந்து கொண்டதோடு, முரண்பாடான கூற்றுகளை வெளியிட்ட The 1975 இசைக்குழுவினரை தொடர்புப்படுத்தி, வேண்டுமென்றே மலேசியர்களை சினமடையச் செய்ய வேண்டும் எனும் நோக்கத்தில் அந்த கூற்றுகளை ஜோஸ்லின் வெளியிட்டுள்ளார்.

இசைநிகழ்ச்சியின் போது, மது போத்தலை பிடித்திருந்ததோடு, மேடையில் எச்சில் துப்பி, சக இசை குழுவினரை முத்தமிட்ட ஹீலி கடும் கண்டனத்திற்கு இலக்கானார்.

அதே சமயம், மலேசியா குறித்தும், காணாமல் போன MH370 விமானம் குறித்தும் மனிதாபிமானமற்ற, கேலி செய்யும் கருத்துகளை வெளியிட்டதால், ஜோஸ்லின் மலேசியா – சிங்கப்பூர் ஆகிய இரு நாடுகளின் கண்டனத்தையும் பெற்றார் என்பதும் குறிப்பிடத்தக்கது.

 Tags
jocelyn chia

malaysia


மறியல் வேண்டாம் ! என்னை வந்துப் பாருங்கள்; மருத்துவ பணியாளர்களுக்கு அமைச்சர் அழைப்பு

கோலாலம்பூர் , பிப் 15 – நாட்டின் சுகாதார முறையில் ஏமாற்றம் அடைந்திருப்பதால் , வேலை நிறுத்தத்தில் ஈடுபட திட்டமிட்டிருக்கும் மருத்துவ பணியாளர்கள் தம்மை சந்திக்கும்படி , சுகாதார அமைச்சர் டாக்டர் Zaliha Mustafa கேட்டுக் கொண்டார்.

அதோடு, வேலை நிறுத்தப் போராட்டத்தில் ஈடுபட திட்டமிட்டிருப்பவர்கள் தங்களது அந்த முடிவை நன்கு யோசித்து பார்க்கும்படி அவர் கேட்டுக் கொண்டார். மேலும், அத்தகைய போராட்டம் பிரச்சனைக்கு தீர்வாகாது எனவும் அமைச்சர் குறிப்பிட்டார்.

மருத்துவ பின்னனியைக் கொண்ட தம்மால், மருத்துவ பணியாளர்களின் பிரச்சனையை நன்கு புரிந்து கொள்ள முடியுமெனவும் அவர் குறிப்பிட்டார்.

தங்களது கோரிக்கைகளை முன் வைத்து அவற்றுக்கு பதில் அளிக்க , சுகாதார அமைச்சுக்கு Hartal Doktor அமைப்பு மூன்று மாத கால அவகாசத்தை வழங்கியுள்ளது. அதற்கு ஓரு தீர்வு இல்லையென்றால் வேலை நிறுத்தம் போராட்டத்தில் ஈடுபடப்போவதாக அவ்வமைப்பு எச்சரித்துள்ளது.

 Tags
Come to see me

plan to strike

Zaliha told the health workers


தமிழ்ப் பள்ளிக்கான    சிறப்புக்   கல்விக் குழுவை  அரசாங்கம் அமைக்க  வேண்டும்  தமிழ்  அறவாரியம் கோரிக்கை

கோலாலம்பூர் , ஜூன் 13

தமிழ்ப் பள்ளிக்கான சிறப்புக் கல்விக் குழுவை அரசாங்கம் அமைக்க வேண்டும் என தமிழ் அறவாரியம் கேட்டுக் கொண்டது. தமிழ்ப்பள்ளி (sekolah kerajaan) மேம்பாட்டுப் பணிகளுக்கு ரிம 20 மில்லியன் நிதி ஒதுக்கியுள்ளதாகவும் கூடுதலாக ரிம 10 மில்லியன் ஒதுக்குவதாகவும் கடந்த சனிக்கிழமை பிரதமர் டத்தோஸ்ரீ அன்வார் இப்ராஹிம் அறிவித்திருந்தார். அதோடு அரசாங்க உதவி பெறும் தமிழ்ப்பள்ளி (sekolah bantuan kerajaan) மேம்பாட்டுப் பணிகளுக்கு ரிம 35 மில்லியன் ஒதுக்குவதாகப் புதிய அறிவிப்பையும் அவர் செய்தார்.

இந்த மேம்பாட்டு நிதி விவரங்களை கல்வி அமைச்சு உறுதிப்படுத்தி இந்த நிதி எந்தத் தமிழ்ப்பள்ளிகளுக்கு எக்காரணங்களுக்குக்காக எவ்வளவு தொகை வழங்கப்படுகிறது என்பதனைத் தெளிவுப்படுத்தினால் நன்மை பயக்கும்.

2012/2013 சிறப்புத் திட்டங்களுக்கு பிறகு எந்தத் தமிழ்ப்பள்ளிகளுக்கும் மேம்பாட்டு நிதி வழங்கப்படாத நிலையில், சில பள்ளிகள் நிலம் கொண்டிருந்தும் புதிய கட்டடங்கள் கட்டப்படாமல் இருக்கின்றன. ஒரு சில தமிழ்ப்ப்பள்ளிகள் மாணவர்கள் அதிகரிப்பால் இணைக் கட்டட தேவையுள்ளது. 2017க்கு பிறகு பாலர் பள்ளி விரிவாக்கமும் நடைப்பெறவில்லை.

தமிழ்ப்பள்ளி மேம்பாட்டுப் பணிகளுக்கு வருடம் ரிம 100 மில்லியன் வரை தேவைப்படுவதைத் தமிழ் அறவாரியம் பல முறை அரசாங்கத்திற்கும் அரசியல் கட்சிகளுக்கும் ஆலோசனை வழங்கியுள்ளது. இவ்வேளையில் பிரதமரின் இந்த அறிவிப்பு இந்நாட்டில் தமிழ்ப்பள்ளிகள் நிலை நிறுத்த புத்துணர்ச்சி கொடுத்துள்ளதாக நம்பலாம்.

இருப்பினும் கல்வி அமைச்சு என்ன திட்டம் கொண்டுள்ளது என்பதனைத் தெளிவுப்படுத்த வேண்டும். கல்வி அமைச்சு தனது இலக்குத் திட்டத்தின் வழி குறைந்த மாணவர்கள் கொண்ட தமிழ்ப்பள்ளிகளை ஒன்றிணைக்கும் திட்டத்தை முன் எடுத்துள்ளதாகத் தெரிகிறது. இந்தத் திட்டத்தைத் தமிழ்ப்பள்ளி பங்குதாரர்கள் – மேலாளர் வாரியங்கள், பெற்றோர் ஆசிரியர் சங்கங்கள், முன்னாள் மாணவர் சங்கங்கள், தலைமையாசிரியர் மன்றங்கள், பள்ளி நிருவாகம், பொது இயக்கங்கள், அரசியல் கட்சிகள் போன்றவர்களின் கருத்துகளையும் ஆலோசனைகளையும் உட்படுத்தி இறுதி முடிவு எடுக்கப்பட வேண்டுமென தமிழ் அறவாரியம் வலியுறுத்தியுள்ளது.

 Tags
committee

demands

For Tamil schools

government

should set up

special education

Tamil Trust


ரி.ம 232. 5  மில்லியன்   லஞ்சம் பெற்ற  குற்றச்சாட்டிலிருந்து முஹிடின்   விடுதலை

கோலாலம்பூர், ஆக 15 – தமது அதிகாரத்தை பயன்படுத்தி ரி.ம 232.5 மில்லியன் லஞ்ச ஊழலில் சம்பந்தப்பட்ட நான்கு குற்றச்சாட்டுக்களிலிருந்து முன்னாள் பிரதமர் டான்ஸ்ரீ முஹிடின் யாசினை விடுவித்து அவரை உயர்நீதிமன்றம் இன்று விடுதலை செய்துள்ளது. தமக்கு எதிரான அந்த நான்கு குற்றச்சாட்டுகளையும் தள்ளுபடி செய்ய வேண்டுமென முஹிடின் செய்து கொண்ட வழக்கு மனு அனுமதிக்கப்பட்டதை தொடர்ந்து நீதிமன்றம் இந்த தீர்ப்பை வழங்கியது. அந்த குற்றச்சாட்டில் தெளிவான தவறுகள் எதுவும் அம்பலப்படுத்தப்படவில்லை என நீதிபதி Jamil Hussin சுட்டிக்காட்டினார்.

அந்த குற்றச்சாட்டுகள் தெளிவாக இல்லை என்பதால் அதன் நடைமுறை தவறாக பயன்படுத்தப்பட்டிருப்பதால் அந்த குற்றச்சாடுக்களை தள்ளுபடி செய்வதோடு முஹிடினை விடுதலை செய்வதாக நீதிபதி Jamil Hussin தெரிவித்தார். தமது அதிகாரத்தை பயன்படுத்தி RM 232.5 மில்லயன் லஞ்சம் பெற்றதாக பெரிக்காத்தான் நேசனல் தலைவருமான முஹிடின் மீது இவ்வாண்டு மார்ச் 10 ஆம்தேதி குற்றஞ்சாட்டப்பட்டது.

 Tags
Court nullifies Muhyiddin's

power abuse case


சிகமாட்டில்  பக்காத்தான் ஹராப்பன் வெற்றியை எதிர்த்து  டான்ஸ்ரீ ராமசாமி  வழக்கு

கோலாலம்பூர், ஜன 17 – சிகமாட் நாடாளுமன்ற தொகுதியில் பக்காத்தான் ஹராப்பானின் R .Yuneswaran  – னின் வெற்றியை எதிர்த்து தேசிய முன்னணியின் வேட்பாளராக போட்டியிட்டு தோல்விகண்ட ம.இ.காவின் தேசிய பொருளாளர் டான்ஸ்ரீ ராமசாமி தேர்தல் நீதிமன்றத்தில் வழக்கு மனுவை தாக்கல் செய்துள்ளார். தேசிய முன்னணியும் பக்காத்தான் ஹராப்பானும் ஒற்றுமை அரசாங்கத்தில் கூட்டணிகளாக இருந்தபோதிலும் Yuneswaran – னின் தேர்தல் வெற்றி செல்லாது என கோரி ராமசாமி வழக்கு தொடுத்துள்ளார்.

பக்காத்தான் ஹராப்பான் வேட்பாளரும் தேர்தல் ஆணையமும் தேர்தல் விதிகளை மீறியிருப்பதால் சிகமாட் நாடாளுமன்ற தேர்தல் முடிவை எதிர்த்து தாம் வழக்கு தொடுத்திருப்பதாக ராமசாமி தெரிவித்திருக்கிறார். இதற்கான அனைத்து ஆதாரங்களும் தம்மிடம் இருப்பதாக இணையத்தள பதிவேட்டிடம் அவர் கூறியுள்ளார். தமது இந்த நடவடிக்கை குறித்து ம.இ.காவின் தேசியத் தலைவர் டான்ஸ்ரீ SA விக்னேஸ்வரனிடம் தெரிவித்திருப்பதாகவும் இதன்வழி அவர்கள் இந்த விவகாரத்தை தேசிய முன்னணி தலைமைத்துவத்தின் கவனத்திற்கு கொண்டுச் செல்வார்கள் என ராமசாமி தெரிவித்தார். இது கட்சி விவகாரம் அல்ல. தேர்தலில் போட்டியிட்ட வேட்பாளர் என்ற முறையில் எனது உரிமை என்பதால் நான் என்ன செய்ய வேண்டுமோ அதனை செய்திருக்கிறேன் என ராமசாமி கூறினார்.

பிரச்சாரத்தின்போது நூற்றுக்கணக்கான வாக்காளர்களுக்கு Yuneswaran உணவுப் பொட்டலங்களை விநியோகித்துள்ளார். அந்த பொட்டலங்களில் என்ன இருந்தது என்று  எங்களுக்கு தெரியாது. தேர்தல் விதிமுறைகளை மீறியது தொடர்பில் அவருக்கு எதிராக தேர்தல் ஆணையம் மற்றும் போலீசிடம் புகார் செய்தும் அவர்களிடமிருந்து எந்தவொரு நடவடிக்கையும் எடுக்கபடவில்லையென ராமசாமி கூறினார். இதனிடையே ராமசாமியின் வழக்கு மனுவை தாம் பெற்றுள்ளதாக Yuneswaran தெரிவித்தார்.

 Tags
BN's

Challenges

Pakatan

ramasamy

segamat

victory


TUTA பிளாட் அடுக்குமாடி குடியிருப்பில் ஐந்து வீடுகள் தீக்கிரையாகின

ஜொகூர் பாரு, ஆகஸ்ட்டு 4 – ஸ்கூடாய், தாமான் உங்கு துன் அமினா அடுக்குமாடி குடியிருப்பின், நான்காவது மாடியிலுள்ள, ஐந்து வரிசை வீடுகள் இன்று அதிகாலை தீக்கிரையாகின.

எனினும், அச்சம்பவத்தில் உயிருடற் சேதம் எதுவும் பதிவுச் செய்யப்படவில்லை.

அந்த தீச் சம்பவம் குறித்து, அதிகாலை மணி 2.55 வாக்கில், அவசர அழைப்பு கிடைத்ததாக, ஸ்கூடாய் தீயணைப்பு மீட்பு நிலத்தின் நடவடிக்கை பிரிவு கொமண்டோ முஹமட் ருஸ்டி நோர்டின் தெரிவித்தார்.

அதிகாலை மணி 5.26 வாக்கில் தீ முழுமையாக அணைக்கப்பட்டது.

தீக்கான காரணமும், இழப்பின் மதிப்பும் ஆராயப்பட்டு வருகிறது.

 Tags
5 rumah

di Flat TUTA

terbakar


கோலாலம்பூர், அக் 19 – பசுமதி அல்லாத வெள்ளை அரிசியை மலேசியாவுக்கு ஏற்றுமதி செய்வதற்கு இந்தியா இணக்கம் தெரிவித்துள்ளது. உலகின் மிகப் பெரிய அரிசி ஏற்றுமதியாளரான இந்தியா பசுமதியற்ற வெள்ளை அரிசி ஏற்றுமதிக்கு கடந்த ஜூலை மாதம் தடை விதித்திருந்தது. அதோடு தனது உள்நாட்டு சந்தைக்கு போதுமான அளவில் அரிசி இருப்பதை உறுதிப்படுத்த வெள்ளை அரிசிக்கான ஏற்றுமதிக்கு 20 விழுக்காடு வரியையும் அமல்படுத்தியது. தற்போது இந்தியாவில் அரிசி உற்பத்தியின் விளைச்சல் அதிகரித்துள்ளதால் மலேசியாவுக்கு வெள்ளை அரிசியை ஏற்றுமதி செய்வதற்கு இந்தியா முடிவு செய்துள்ளது.

மலேசியா மட்டுமின்றி நேபாளம், கேமரூன், சீஷெல்ஸ், ஐவரி கோஸ்ட் மற்றும் கினியா குடியரசு ஆகிய நாடுகளுக்கும் வெள்ளை அரிசியை ஏற்றுமதி செய்வதற்கு முன்வந்துள்ளதாக இப்போது இந்தியா அறிவித்துள்ளது. இந்த ஏழு நாடுகளுக்கும் குறைந்தது 10 மில்லியன் மெட்ரிட் டன் அரிசியை இந்தியா ஏற்றுமதி செய்வதற்கு முடிவு செய்துள்ளது. அதோடு பிலிப்பின்ஸிற்கு 295,000 டன் வெள்ளை அரிசியை ஏற்றுமதி செய்யவிருப்பதாகவும் இந்தியா தெரிவித்துள்ளது.

 Tags
6 other countries

india

of non-basmati

to allow shipments

to Malaysia

white rice


முஹிடின்  மருமகனுக்கு குத்தகை  கொடுத்தாரா? இல்லையா ? அறிக்கைக்கு  காத்திருப்போம்  – டத்தோஸ்ரீ அன்வார்

கோலாலம்பூர், பிப் 11 – தனது மருமகனுக்கு முன்னாள் பிரதமர் டான்ஸ்ரீ முஹிடின் யாசின் குத்தகை கொடுத்தாரா இல்லையா என்பது குறித்து விசாரணை நடத்திவரும் அதிகாரிகளிடமே விட்டுவிட்டதாகவும் இது தொடர்பான அறிக்கை வரும்போது உண்மை தெரியும் என பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். . உண்மையில்லாவிட்டால் இந்த விவகாரம் பகிரங்கமாக வெளியே வந்திருக்காது. தங்களது பதவியை பயன்படுத்தி எந்தவொரு அமைச்சரும் தங்களுக்கு வேண்டியவர்களுக்கு குத்தகை கொடுப்பது மற்றும் அவர்களை கோடிஸ்வரராக்க வேண்டும் என்ற சிந்தனையை கொண்டிருக்கக் கூடாது . எனவே இந்த வகாரத்தை அனைவரும் ஒரு படிப்பினையாக எடுத்துக்கொள்ள வேண்டும் என அன்வார் நினைவுறுத்தினார்.

முஹிடின் தனது மருமகனுக்கு குத்தகை வழங்கப்பட்ட விவகாரத்தை உள்நோக்கத்தோடு நாங்கள் அம்பலப்படுத்தவில்லை. இந்த விவகாரத்தில் முஹிடின் யாசினின் பங்கேற்பு எந்த அளவிற்கு இருந்தது என்பதை விசாரணையின் முடிவில் தெரியும். அதுவரை பொறுத்திருப்போம் . இனிமேல் பிரதமர், நிதியமைச்சர் அல்லது அமைச்சர்களாக இருந்தாலும் தாங்கள் வகிக்கும் பதவி தங்களது மருமகன் அல்லது உறவினர்களை பணக்காரர்களாக ஆக்குவதற்கு சரியான இடம் என்ற சிந்தனையை அவர்கள் கொண்டிருக்கக்கூடாது என இன்று சொக்சோ பாதுகாப்பு இயக்கத்தின் சூரி ரூமா மற்றும் MYFutureJobs வேலை வாய்ப்பு கண்காட்சி நிகழ்வை அதிகாரப்பூர்வமாக தொடக்கிவைத்த பின் செய்தியாளர்களிடம் பேசியபோது அன்வார் தெரிவித்தார்.


புத்தர் பெருமானின் மனித நேயத்தை தொடர்ந்து  கடைப்பிடிப்போம்! -சிவக்குமார்

புத்ரா ஜெயா மே 3- உலக மக்கள் அனைவரும் எப்போதும் மற்றவர்களுக்கு உதவ வேண்டும் என்ற கொள்கையின் அடிப்படையில் அரச வாழ்க்கையில் இருந்து விடுபட்டு துறவம் பூண்ட புத்தர் பெருமான் விட்டுச் சென்ற மனிதநேயத்தை தொடர்ந்து கடைப்பிடிப்போம் என்று மனிதவள அமைச்சர் வி. சிவகுமார் தமது விசாக தின வாழ்த்துச் செய்தியில் குறிப்பிட்டுள்ளார். புத்த மதம் தனித்தன்மை வாய்ந்தது. அமைதி, மனித நேயம், உயிர்களிடத்தில் அன்பு வைத்தல், மன சாந்திக்கான தியானம், போன்ற பல நல்ல கருத்துகளை நமக்குப் போதித்த தந்தவர் புத்தர் பெருமான் ஆவார்.

இவ்வேளையில் மலேசியர்கள் அனைவரும் அமைதிக்கும் ஒருமைப்பாட்டு உணர்வுக்கும் உரிய நாளாக இந்த நந்நாளைக் கொண்டாடி மகிழும்படி சிவகுமார் கேட்டுக் கொண்டுள்ளார்.

 Tags
Buddha's love

for humanity! - Sivakumar

Let's continue

to follow Lord


சொஸ்மாவினால்  பாதிக்கப்பட்ட  நான்கு  குடும்பத்திற்கு  இலவச சட்ட உதவிக்கான  வாக்குறுதியை  நிறைவேற்றினார்

கோலாலம்பூர், ஜூன் 7 – சொஸ்மாவினால் தடுத்து வைக்கப்பட்ட நால்வரின் குடும்பத்திற்கு இலவச சட்ட உதவியை வழங்கும் என்று இரண்டு ஆண்டுகளுக்கு முன் வழங்கிய வாக்குறுதியை ம.இ.கா வின் தேசிய தலைவர் டான்ஸ்ரீ S.A விக்னேஸ்வரன் நிறைவேற்றினார். சுங்கை சிப்புட் நாடாளுமன்ற தொதியில் போட்டியிடுவதற்கான முன் தொகுதி மக்களுக்கு சேவை ஆற்றிவந்தபோது நான்கு ஏழை குடும்பத்தினர் தங்களது பிள்ளைகள் மற்றும் கணவர்கள் சொஸ்மா சட்டத்தினால் கைது செய்யப்பட்டதால் தங்களுக்கு உதவும்படி கோரிக்கை விடுத்திருந்தனர். சுங்கை சிப்புட் தொகுதியில் வெற்றி பெறாவிட்டாலும் தாம் வழங்கிய வாக்குறுதியை நிறைவேற்றும் வகையில் இலவச சடட உதவியின் மூலம் பாதிக்கப்பட்ட நான்கு குடும்பங்களுக்கு வழக்கறிஞர் சேவையை பெறுவதற்கு விக்னேஸ்வரன் உதவினார்.

இதனைத் தொடர்ந்து வழக்கறிஞரும் ம.இ,காவின் தலைமைச் செயலாளருமான RT Rajasekaran னை பாதிக்கப்பட்ட அந்த நான்கு குடும்பங்களுக்கு வழக்கறிஞராக நியமித்தார். சொஸ்மா சட்டத்தின் கீழ் குற்றஞ்சாட்டப்பட்டிருந்த

P . Kaml Raj, Gunasekaran . S .Kumaran , G .Prem ஆகியோரின் சார்பில் வாதடிய வழக்கறிஞர் ராஜசேகரன் அந்த நால்வருக்கும் நீதிமன்றம் கருணை காட்ட வேண்டும் என நீதிபதி Bhupindar Singh கிடம் முறையிட்டார். இதனைத் தொடர்ந்து அந்த நால்வருக்கும் 2019 ஆம் ஆண்டு கைது செய்யப்பட்ட தேதியிலிருந்து 5 ஆண்டுகள் சிறைத் தண்டணையை விதிப்பதாக ஈப்போ உயர்நீதிமன்ற நிதிபதி Bupinder Singh தீர்ப்பளித்தார். இதன்வழி அடுத்த ஒரு ஆண்டில் அந்த நால்வரும் விடுதலை செய்யப்படும் சாத்தியம் உள்ளது. உதவி தேவைப்படுவோருக்கு எந்தவொரு விருப்பு வெறுப்பின்றி உதவி வழங்குவதை ம.இ.கா தேசிய தலைவர் டான்ஸ்ரீ விக்னேஸ்வரன் நிருபித்திருப்பதாக ராஜசேகரன் தெரிவித்தார்.

 Tags
four family

Free legal

Sosma Affected

Tan Sri Vigneswaran